
Notă asupra ediţiei 


Scris între 1940 şi 1944, îndreptar pătimaş are două 
variante. Prima — de 117 pagini format mare (A4), 
plus o padină finală nenumerotată, pe care e trecut 
un mare n (roman) — este scrisă cu cerneală neagră 
şi are o grafie extrem de variată, de oscilantă, nervoa¬ 
să, tensionată. Ea prezintă numeroase reveniri 
(ştersături sau adăugiri, uneori pe verso, alteori pe 
fUe intercalate ulterior) şi pare a nu se fi păstrat în 
întregime. Pe prima pagină sînt înscrise: data „12 
Martie 1940" (sus, în colţul din stînga), titlul îndrep¬ 
tar pătimaş (central, abrupt suitor spre dreapta, 
exact deasupra titlului iniţial, tăiat cu o linie: „Breviar 
pătimaş"), precum şi semnătura: E. Cioran. 

Cea de-a doua variantă este în mare parte o tran¬ 
scriere, dar nu sînt puţine pasajele reaşezate sau re- 
formulate, cele adăugate sau abandonate. Pagina 
iniţială cuprinde, sus şi oblic, titlul definitiv (subliniat 
dublu), ca şi o fixare în timp şi spaţiu: „Paris 1941- 
1944/ Hotel Racine/ rue Racine" (în colţul din dreap¬ 
ta, jos). între cele două însemnări apare încă una, 
mult mai tîrzie: „Illsible, instilisable (sic),/ impublia- 
ble./ 20 oct. 1963". în întregime, acest manuscris are 
156 pagini de format caiet (A5), numerotate, la care 
se adaugă pagina de titlu. (Caietul ne-a stat la dispo¬ 
ziţie sub formă de fotocopie, originalul fiind pierdut). 
Tertul său este cel reprodus în volumul de faţă. 

Trebuie spus că această ediţie nu este una critică, 
în sens filologic, deşi s-a lucrat prin confixintarea va- 



riantelor. Singura contribuţie a îngrijitorului la forma 
în care volumul se înfăţişează editorial este cuprin¬ 
sul. (Cele două titluri originale de paragrafe au fost 
evidenţiate prin diferenţierea caracterelor de literă). 

în ceea ce priveşte textul propriu-zis, am făcut 
operaţiunile de rutină (unificarea în sensul actua¬ 
lizării a cazurilor de dublă grafie, completarea pres¬ 
curtărilor, aducerea la zi a ortografiei şi a punctuaţiei 
etc.), dar am evitat actualizările morfologice sau orto¬ 
grafice excesive: ceea ce s-ar fi cîştigat ca prospeţime 
temporală (oricum relativă şi doar parţial realizabilă), 
s-ar fi pierdut ca omogenitete stilistică şi, poate, ca 
unitate de impact. Am conservat, aşadar, forme pre¬ 
cum:'„întunerec", jniragii", „peisaj", „paseri", „pe- 
rini", ,4iece", „săului" (pentru „seului"), „sufăr" (pen¬ 
tru „suferă"), „dorinţi", „ţintirime", „lăcate", „acaftist", 
„răzimat", „reflexie" (pentru „reflecţie") etc; genitivele 
feminine în -ei („baltei", „patimei" ş.a.); formele lungi, 
azi în curs de eliminare, din conjugările la indicativ 
ale unor verbe ca „a trebui", „a dezvălui", „a vîntura" 
ş.a. 

In cîteva cazuri, cuvintele folosite de autor au da¬ 
rul de a nedumeri (fără a fi fost vorba de dificultăţi de 
descifrare). Cînd a fost cu putinţă, am făcut o mică 
intervenţie lămuritoare, însă au mai rămas două-trei 
situaţii pe care,a trebuit să le lăsăm ca atare („să mu- 
zeze Eroarea" din §66; ,jnuzeală rinjitoare" din §42; 
„dezmetic" din §62). 

Un ultim aspect de relevat e cel al semnelor de 
pauză (virgule şi linioare), deosebit de numeroase în 
manuscris. în general, cînd două astfel de semne 
s-au aflat laolaltă, am suprimat unul din ele. în 
puţine situaţii, totuşi, strict şi vădit impuse de text, 
ne-am îngăduit să înlocuim un senm prin altul ori, 
foarte rar, să introducem sau să scoatem vreunul. 

Cu paranteze drepte [ ] s-au marcat întregirile 
editorului. 


C.P. 





Cu rivnă şi amar, cercat-am să culeg 
roadele cerului — şi n-am putut. Ele se 
înălţau spre nu ştiu ce alt cer, cînd mâi¬ 
nile le înfruptam în rodnicia lor. 

Crengile bolţilor se apleacă în nădejdile ru¬ 
gilor noastre; acestea potolindu-se, ele îşi 
pierd fructele. 

Nici flori nu înfloresc pe cer şi nici poame nu 
rodesc. La el acasă. Dumnezeu neavînd ce pă¬ 
zi, de necaz şi de urit, pustieşte grădinile omu¬ 
lui. 

Nu, nu; nu pe aştri îmi voi orbi văzul. Destul 
mi-am pierdut din lumină cerşind pomana 
înălţimilor. Sătul de tot felul de ceruri — mi-am 
lăsat sufletul biruit de podoabele lumii. 



J^poi a pus heruvimi cu sabie de flacără 
ca să păzească drumul spre pomul vie- 
ţii” (Facerea, 3, 24). 

® Pe acest drum am cerşit de multe ori. Şi 
trecătorii, mai săraci ca mine, întindeau palme 

deşarte în care lăsam să cadă obolul nădejdi¬ 
lor. Şi cum mergeam aşa în gloată năpăstuită, 
cărarea se-nfunda prin mlaştini şi umbra 
crengilor de rai se pierdea în fără-urma lumii. 

Nu cu sfială şi cu răbdare ne vom înstăpîni 
în ce-a scăpat strămoşului fatal. Cuget de foc 
ne trebuie — şi ascuţind arme şi nebunii, he¬ 
ruvimii ostili se vor topi de para sufletului nos¬ 
tru. 

Atotputernicul ne-a închis căile sale ? Sădi- 
vom atunci alt pom, pe aici, pe unde el n-are 
paznici, nici săbii şi nici flăcări. Vom naşte pa¬ 
radisul la umbra caznelor — şi blînd ne-om o- 
dihni sub ramuri pămîntene, ca îngeri ai de¬ 
săvârşirii de o clipă. El să rămînă cu o veşnicie 
fără nimeni; noi mai departe vom păcătui, 
muşcînd din merele ce putrezesc sub soare, 
îndrăgind ştiinţele greşelii, vom fi asemenea 
Lui, şi — prin durerile Ispitei — mai mari 
chiar. 

Crezut-a El prin moarte să ne facă robi şi 
să-i slujim. Dar noi pe îndelete ne-am îndăti¬ 
nat în viaţă. 

A trăi; a te specializa în eroare. A rîde de a- 
devărurile sigure* ale sfîrşirii, a nu lua-n sea¬ 
mă absolutul, a transforma moartea în glumă 
şi-n întîmplare nesfirşitul. Nu poţi respira de- 
cît în afundurile iluziei. Simplul fapt de-a fi e 
copleşitor de grav, faţă de care bunmezeu e 
biată jucărie. 

înarmaţi de accidentele vieţuirii, vom pustii 
siguranţele crude ce ne pîndesc. Vom da buz- 

na în certitudini, ne vom năpusti în adevăruri, 
ne vom învrăjbi cu luminile neavenite. Vreau 
să trăiesc, şi peste tot îmi sare duhul împotri¬ 
vă, apărător al pricinilor nefiinţei. 

...Astfel, iubitor de sine, scoate omul spada 
în cruciada erorilor. 


Pe semeni îi cunosc. Adesea mi-am citit 
în ochii lor absenţi şi goi nerostul soar- 
tei sau mi-am odihnit răzvrătiri în pau¬ 
zele privirii lor. Dar zbuciumul lor nu 
mi-e străin. Ei vor, ei vor neîncetat. Şi cum ni¬ 
mic nu e de vrut, paşii mei călcau în urmele lor 
ca-n spini, cărarea mea şerpuia prin noroiul 
dorinţelor lor, înălbindu-le, printr-un nimb de 
nefolosinţi, căutarea lor fără folos. 

Ei nu ştiu că raiul şi iadul sînt înfloriri ale 
clipei, ale clipei înseşi, că nimic nu este peste 
tăria extazului inutil. N-am intîlnit în mersul 
lor muritor oprirea eternă pe arcurile clipitelor. 

Văd un arbore, un zîmbet, un răsărit, o a- 
mintire. Nu sînt fără margini în fiece din ele? 
Ce mai aştept peste acel definitiv văz, peste in¬ 
curabilul văz al fulgerului temporal ? 

Oamenii sufăr de viitor, se reped în viaţă, 
fug în timp, caută. Şi nimic nu mă doare mai 
mult decît ochii lor căutători, zadarnici, dar 
lipsiţi de zădărnicie. 

Eu ştiu că totul e Jinal, că există doar o cli¬ 
pă, fiecare clipă, că pomul vieţii e răbufnirea 
de veşnicie, reversibilă în actele fiinţei. 

Şi astfel nu mai vreau nimic. Adesea, cînd 
stau în nopţi, în nopţi mari ce ridică în faţa 
minţii fundurile lumii, cum aş şti dacă sînt sau 
nu mai sînt? Şi mal poţi fi atunci sau poţi să 
nu fii? Sau, prins în nedesluşirile muzicii, 
pierdut în ele, curăţit de întîmplările respira¬ 
ţiei, cum te-ai asemui semenilor? 

A nu avea decît o ţintă: să fii mai inutil ca 
muzica. în ea nu afli nici pe este şi nici pe nu 
este. Unde te găseşti ca victimă învolburată a 
farmecului ei? Dar nu-i ea un nicăieri sonor? 

Oamenii nu ştiu să fie fără de folos. Ei au 
drumuri de urmat, puncte de atins, nevoi de 
împlinit. Ei nu gustă nedesăvîrşirea, cînd „ros¬ 
tul” vieţii e extazul acestei nedesăvîrşiri! Dar 
cum să le dezvăluim suprafeţele acestei taine, 
cum să-i încîntăm de luciul unui mister şi să-i 
îmbătăm de-o fascinaţie atît de simplă? îmi 
vin în minte anumite nopţi şi anumite zile... 

Tăcerile nocturne în grădinile Sudului... 
Spre cine se apleacă palmierii? Crengile lor 
par idei obosite. Altădată, cînd în sînge purtam 
mai mult alcool şi mai multă Spanie, furia mea 
le-ar fi întors spre cer, patima ar fi îndreptat 
vertical oboseala lor terestră şi zvâcnirile inimii 
le-ar fi împins spre vecinătă^ de stele. Acum, 
sînt fericit să mă separ de aştri prin ramuri 
gînditoare, să gust în adierile lor o singurătate 
blîndă, să mă nimicesc în splendoare pe un 
pămînt divinizat în noapte. 

Dacă am trăi în grădini, religia n-ar fi posi¬ 
bilă. Lipsa lor ne-a împins în dorul raiului. 
Spaţiul fără flori şi arbori îndeamnă ochii spre 

cer şi aminteşte muritorilor că primul lor stră¬ 
bun a poposit vremelnic în veşnicie şi-n umbră 
de pomi. Istoria e negaţia grădinii. 

Nădejdile le datoresc nopţilor. Pe aripi de în- 
tunerec, întinderi nu mai existau şi, singur în¬ 
tre materie şi vis, ridicam aromele decepţiei la 
miresme de fericire. Nimic nu mi se pare impo¬ 
sibil în noapte — acest posibilfără timp. Totul 
se prea poate — dar viitorul nu este. Ideile de¬ 
vin paseri de gînd — şi unde zboară ele ? într-o 
veşnicie vag tremurătoare, ca un eter ros de re¬ 
flexii. 

...Aşa am ajuns să privesc soarele cu un in¬ 
teres ciudat. Prin ce neînţelegere i-au răpit oa¬ 
menii turburările şi le-au transformat în bine¬ 
faceri ? Ce lipsă de poezie a degradat în mon¬ 
stru utilitar un astru pur? Nu ne-am apropiat 
cu toţii prea omeneşte de r^ele lui şi, 
crezîndu-1 sursă de real, i-am acordat prea 
multă realitate ? De ce vom fi proiectat scopul 
pînă şi pe cer ? 

Nu ştiu pînă unde soarele este. Dar ştiu 
prea bine cit nu mai sînt sub el. — Cine, pe 
ţărmuri de mare, în ceasuri de-a rindul, cu o- 
chii întredeschişi, paralel vremii, orizontal pe 
vis şi disparent ca spuma instantanee pe ni¬ 
sipul înaurit, n-a resimţit amestecul de fericire 
şi neant al risipei de strălucire — acela nu cu¬ 
noaşte nici una din primejdiile pe care frumu¬ 
seţea le-a adus în lume. 

Credeam a fi tînăr sub soare, şi m-am po¬ 
menit fără vîrstă. Şi dacă-n miez de nopţi mai 
aveam ani, în amiezi nu-i mai aveam. Toate 

vîrştele fug şi rămîi fiinţă şi nefiinţă, prestigiu 
vibrant în nihilismul mistic al insoririlor. 


■ Cum scoboram din cetatea ardeleană, 
în nu ştiu care oră a înserării şi care an 
al tinereţii, nefericit şi dornic de neferi¬ 
ciri, prea încrezut pentru a mă ^ndi la 
soare — revelaţia apusului mi-a frînt subit 
mîndria genunchilor. Membrele mele se întîl- 
neau cu oboselile amurgului, şi ce mai rămî- 
nea ca soare între petele inimii a-ngenuncheat 
la poalele unei agonii de aur. Şi recunoştinţa 
mea trimisă astrului se îndrepta şi spre Egip¬ 
tul propriului suflet. 

De atunci am tămîiat necontenit moartea şi 
soarele — ca strănepot al cine ştie cărui trîn- 
dav de pe malurile imemoriale ale Nilului. 


Precum iubeşti cărţile pe care era să 
plîngi, sonatele ce ţi-au tăiat suflarea, 
parfumurile ce-ţi şoptesc de renunţare, 
femeile rătăcite între corp şi suflet — 
aşa cu mările: te-ndrăgosteşti de cele ce un¬ 
duiesc înecul. 

N-am căutat în Mediterana poezie, nici vio¬ 
lenţe, nici vîrtejuri cumplite de valuri. Acestor 
chemări aflat-am răspuns pe stîncile Breta- 

niei. Dar cum aş uita o mare în care mi-am lă¬ 
sat ^ndurile ? 

într-o memorie mai scurtă decît presimţirea 
de veşnicie a efemerei, aş păstra încă icoana şi 
recunoştinţa albastrului inuman al mării de¬ 
cadente. Pe malurile ei s-au prăbuşit împărăţii 
— şi cîte tronuri ale sufletului... 

Cînd aerul şi-a suspendat neliniştea şi ne- 
mărmurirea meridiană a netezit valurile într-un 
luciu abstract, atunci ştiu ce e Mediterana: 
realul pur. Lumea fără cuprins: baza efectivă a 
irealităţii. Doar spuma — actualitate a nimicu¬ 
lui — continuă ca o străduinţă spre fiinţă... 

Nici unul n-avem putinţe mai mari decît să 
plecăm în larg. Fără dor de ancorare. Rostul 
nestatorniciei nu-i oare a epuiza marea ? Nici 
un val să nu supravieţuiască odiseei inimii. Un 
Ulise — cu toate cărţile. O sete de larg plecată 
din vrafuri, o rătăcire erudită. A şti toate valu¬ 
rile ... 


Pietate estetică: a purta un respect re- 
ligios aparenţelor, a călca pe pămînt fă- 
ră nostalgia cerului, a crede că totul e 
; posibilitate de floare — şi nu de absolut. 
De n-ai regretat nicicînd că n-ai aripi, pen¬ 
tru a nu pîngări natura cu paşii cruzi ai omu¬ 
lui, n-ai iubit niciodată acest pămînt. De cib* 
ori l-am descoperit, de cîte ori l-am simţit iu 
inimă şi nu sub tălpi, aştrii spre care prlvcnin 

în dezrădăcinări se transformau în ceară şi se 
topeau intr-un sînge care uita atuncea cerul. 
Poţi zări în sus oricît ai vrea, nu vei cunoaşte 
înduioşarea din întîlnirile rare cu pămîntul ce-1 
dispreţuieşti în mers. Dar, faţă-n faţă cu el, în 
patru ochi cu trecerile lui, ce suspin de îndu¬ 
rerare frăţească, de amar intim nu te leagă în- 
tr-o îmbrăţişare mişcătoare! Destul mi-am 
chinuit ochii cu voi, îngeri, sfinţi şi boite I 

Acum vreau să-nvăţ respectul bulgărilor. 
Putea-voi să privesc injos cu patima ce-mi ri¬ 
dica pleoapele în fioruri verticale ? Ce viciu şi 
ce chinuri în viciu împins-au ochiul în supra¬ 
natural ? Religia îl opreşte de la menirea lui fi¬ 
rească: să vadă. De la creştinism încoace ochii 
nu mai văd. 

Acelaşi om, ce merge în vîrfurile picioarelor 
pe lespezile bisericii, scuipă în grădini — cînd 
numai sub ramuri bucuria ^ndurilor ameste- 
cate-n simţuri ar trebui să ridice un templu şi 
să urzească o mitologie a senzaţiei. 

Ce să fac cu cerul, care nu ştie ce-i veşteji- 
rea sau chinul şi extazul înfloririi ? Vreau să 
fiu cu lucrurile menite firii şi să mor cu ele, în 
aceeaşi măsură menite muririi. De ce v-am 
vorbit vouă de stingere, aştri nestinşi ? Am că¬ 
utat prea mult nimicul în altă parte. Dar mă 
întorc pe tărîmurile unde suflă ostenelile. Pe 
ele să umblu ca un schimnic setos de păcat. 

Din tot ce-i fugar — şi nimic nu-i altfel 
— culege prin senzaţii esenţe şi inten¬ 
sităţi. Unde să cauţi realul ? N-ai imde. 
Doar în gama emo^ilor. Ce nu se ridică 
la ele e ca şi cum n-ar fi. Un univers neutru e 
mai absent decît unul fictiv. Numai artistul fa¬ 
ce lumea prezentă şi numai expresia salvează 
lucrurile din irealitatea lor fatală. 

Din ce-ai trăit, ce reţii ? Bucuriile şi durerile 
fără nume — dar cărora le-ai găsit unul. 

Viaţa nu ţine decît durata fiorurilor noastre, 
în afară de ele, ea-i pulbere vitală. 

Ce vezi, ridică la rangul de vedenie; ce auzi, 
la nivelul muzicii. Căci; in sine. nimic nu este. 
Vibraţiile noastre constituiesc lumea; destin¬ 
derile simţurilor, pauzele ei. 

Precum Nimicul devine Dumnezeu prin ru¬ 
găciune, aşa aparenţa — fire prin expresie. 
Cuvîntul fură prerogativele neantului nemijlo¬ 
cit în care trăim, îi răpeşte fluiditatea şi nesta¬ 
tornicia. Cum ne-am descurca în desişul sen¬ 
zaţiilor, de nu le-am opri în forme — m ce nu 
este ? Astfel le atribuim fiinţă. Realitatea e a- 
parenţă solidificată. 

Zbuciumul negativ al cărnii, protestele bi¬ 
blice ale sîngelui, icoana morţii imediate şi vra¬ 
ja dezastruoasă a bolii — pălesc în faţa dez¬ 
nădejdii ce emană din splendorile lumii. Şi de 
mi-aş aminti durerea cea mai precisă şi mai 
sfredelitoare, şi cea mai sigură înnebunire a 
materiei supusă eului, ele sînt şterse faţă de 
chinul extatic al împodobirilor terestre. Cînd 
singur în munţi sau în mări, în tăceri calme 

sau sonore sub brazi nostalgici sau palmieri 
imanenţi, simţurile se ridicau cu lumea deasu¬ 
pra timpului, fericirea de-a fi în frumuseţe şi 
siguranţa de-a o pierde în timp mă sfîşiau 
crunt, că peisajul se risipea în substanţa echi¬ 
vocă şi sublimă a unei nemîngîiate admiraţii. 
Numai urîţenia e nedureroasă. Dar farmecul 
aparenţelor care compromit înălţimile e mai 
zguduitor ca toate iadurile născocite de blîn- 
deţea omului. Nu caznele acestuia m-au scos 
din lume, ci din a fi văzut prea adesea raiul pe 
pămînt, simţurile mele s-au topit în nenoroc. 
De ce-n desăvârşirea clipei absolute, un mur¬ 
mur de vremelnicie mă întorcea spre cruzimile 
timpului ? 

De-ai văzut un migdal înflorit scuturîndu-se 
blînd sub insinuările brizei şi cerul iremediabil 
sudic scoborit între ramurile lui, ca ochiul să 
nu închipuie altceva deasupra înfloririi ime¬ 
diate — atunci te-ai scuturat şi tu de clipe, ca 
să cazi mai amarnic în deşerturile vremii. 

Frica de un sfîrşit de fîoruri mi-a otrăvit ra¬ 
iul simţirii, căci nimic n-ar trebui isprăvit în 
siiQţuriîe împlîntate-n fire. Splendorile lumii 
m-au junghiat mai aspru ca furiile cărnii, 
şii-am sîngerat în fericiri mai rău ca-n deznă¬ 
dejdi. 

Rarefierea mistică a timpului în nimicul ab¬ 
solut al frumuseţii... Cu el să-mi hrănesc aş¬ 
teptările sîngelui, cu ondulaţiile şi răsfrîngerile 
armonioase ale eternei inutilităţi. Rosturi exis¬ 
tă numai în aparenţele pentru care ai vrea să 
mori... Vor lua petalele locul ideilor? 

Timpul cere altă sevă, vinele alt murmur, 
carnea alte înşelăciuniO lume directă — şi 
cu totul nefolositoare; trandafiri la îndemîna 
fiecăruia, şi pe care nimfele cugetului n-ar în¬ 
drăzni să-i culeagă... 

De ce vom fi căutat mîntuiri în alte lumi, 
cînd unduirile acesteia te pot înveşnici în nimi¬ 
ciri mai dulci ? — Voi smulge un neant îmbă¬ 
tător din toate înfloririle şi-mi voi crea un pat 
de adormiri pe corolele cîmpurilor. Şi nu voi 
mai fugi în stele şi nici nu mă voi adăposti în 
depărtări lunare. 

Nirvanizarea estetică a lumii; a atinge su¬ 
premul în supreme aparenţe. A fi nimic şi tot 
în spuma imediatului. Şi a te-nălţa la margini¬ 
le eului, în nemijlocit şi în fugar. 


Doctrinele n-au vlagă, învăţăturile-s 
stupide, convingerile ridicole şi înflori¬ 
turile teoretice sterpe. Din tot ce sîn- 
tem, nu-i viaţă decît în tăriile sufletului. 
Cu ele, de nu faci superfluă muzica şi nu ridici 
urîtul la rangul de oracol, în ce taină te vei în¬ 
gropa ? Nu răzbate în puls misterul însuşi al 
materiei şi nu ne cheamă ritmul lui la melodii¬ 
le nedescifrabilului ? 

Sînt treaz şi nu ştiu în ce să cred; întunecat 
de acorduri, mai puţin. Dar de ce, cînd stau 
aşa, absent de credinţe, viaţa se preschimbă-n 
eu, şi eu sînt peste tot ? 

Finalul muzicii lăuntrice e o topire într-un 
andante cosmic. Vijelia care suna trompete în 
idei se linişteşte, şi-un calm orizontal se pre¬ 
linge ca o absenţă însorită. 

...Adesea mi-am simţit Sufletul alături de 
trup. Adesea l-am simţit departe, adesea fără 
rost şi fără căpătîi. Şi cum l-aş fi urmat, în 
înălţări subite, smuls din aşternutul inimii? 
Nu-i rostul lui să rătăcească în albiile simţuri¬ 
lor ? Ce-1 împinge atunci spre întinderi, în care 
nu pot să-l urmez? Oamenii îl au, dispun de 
el, el e al lor. 

Numai eu rămîn sub mine... 

Lasă-ţi sufletul fără pază; cum o ia razna 
spre cer! Direcţia lui firească e o vitregie. Prin 
ce mreji îl voi lega de pămînt? De-ar prinde 
furtunile lui patima lucrurilor ce trec şi, înfri- 
nîndu-1, să-i pun cătuşele trupului! Ajunge o 
clipă de neseamă şi-n focuri se sloboade spre 
alte lumi. De unde să vină văpaia subită ce-1 
surghiuneşte-n meleaguri cereşti, în timp ce 
rămîi victimă lîng-un corp în părăsiri ? 

E o zvâcnire ucigaşă ce-nvinge legăturile te¬ 
restre, o sete de fericire în afară de fericiri, un 
dor de leşin astral, de pierzanie în fremătări, 
de înec în spume de regrete divine. Ce aripi au 
mijit tainic în el, ca dintr-o dată să tresalte 
dincolo de soare şi-n zborul lui să lase-n urmă 
izvoarele luminii, cuprins de-o viaţă fără înţe¬ 
les, dincolo de viaţă ? 

Ai vrea să mori de mii de ori — şi el se sfîşie 
în vastul nicăieri. 

...Am căutat tihnele sufletului în peisagii, în 

surisuri, în idei. Dar el, hoinar, nu le ţinea to¬ 
vărăşie, ci flutura pe creştetele lumii. — Cînd 
va scoborî clocotul lui în preajma nefiinţelor de 
fiecare zi ? De-aş avea alt suflet. Un suflet mai 
zadarnic I 


Eu ştiu că undeva în mine un diavol nu 
^ poate muri. Nu-mi trebuie urechi ascu¬ 
ţite pentru subtile chinuri, nici gust 
pentru oţetul sîngelui, doar tăcerea 
surdă în care se înfiripă un văicărit prelung. 
Atunci cunosc primejdia. Şi cum mă întorc 
spre Răul despotic şi umilitor, el se ridică în 
văzduh, în creier, in ziduri — divinitate subită, 
aspră şi ruinătoare. 

Stai încremenit şi-aştepţi. Te aştepţi. Dar ce 
să faci cu tine? Ce să-ţi spui, împrejmuit 
de-atît nespus ? 

Ce trece prin tăcere ? Cine trece ? E răul tău 
trecînd prin tine, în afară de tine, e-un pretu¬ 
tindeni al tainei tale negative. 

Să te gindeşti spre ce vei fi ? Regretele tale 
n-au viitor. Şi nici un viitor nu-i al tău. în timp 
nu mai ai loc, în timp zace groaza. 

Şi atunci pleci. Plecînd te uiţi. în mers eşti 
altul şi Jîind — nu mai eşti. 

Două atribute are omul: singurătatea şi 
orgoliul; El vieţuieşte pe pămînt ca să le 
scoată în vileag. — Dar apare religia: un 
f sistem de leacuri ce sapă existenţa. De 
ce-o fi născocit-o individul ? Ce nevoie a orga¬ 
nizat atîta otravă ? 

Zăresc soarele şi mă întreb: de ce religia 
totuşi ? Mă-ntorc spre pămînt — şi înhăi- 
tîndu-mă-n năprasnele lui — nu înţeleg de ce-aş 
fugi de el. 

De cîte ori am tulit-o spre cer, amarul sub¬ 
lunar îmi surîdea şi scoboram spre el, cu rîv- 
niri însetate. Cînd se va îrinăduşi de idealuri, 
atunci nemaiavînd loc nici pentru a fi mîndru, 
nici pentru a fi trist, îl voi părăsi. Dar cîtă vre¬ 
me el rămîne spaţiul chinurilor inspirate, 
ce-aş căuta aiurea? 

Religia încearcă să ne lecuiască de rele — 
care dau un preţ vieţii. Singurătatea şi orgoliul 
sînt rele pozitive. Absenţa — prin care devii 
mai mult. 

N-am fost sigur în parfumatele nesiguranţe 
ale pămîntului, decît în extazele fără credinţă. 
Inima mi se vărsa pe-ntregul lumii — şi n-aş¬ 
tepta nici un răspuns. Freamăt de rugăciune 
îndestulat de proprîa-i tărie. 

Mîinile s-au împreunat prea mult spre un 
cer absent: cînd se vor întoarce ele spre infini¬ 
tul dulce şi amar al vremii ? Extazul introspec¬ 
tiv al argilei, pămîntul atins de narcisism... 

Omul n-a inventat o eroare mai preţioasă şi 
o iluzie mai substanţială ca eul. Respiri, închi- 
puindu-te unic; inima-ţi bate, fiindcă eşti tu. 

Cum ai sta vertical în panteism? Sau cum ai 
Ji, cu un Dumnezeu deasupra ta? — în orice 
formă de religie, nu poţi rodi în fire. 

Am vrut să mă mîntui. Şi toate credinţele 
muritorilor mi-au cerut lepădarea de mine. De 
la Vede, prin Buddha şi Cristos, n-am desco¬ 
perit decît vrăjmaşi ai necesităţii mele. Mi-au 
oferit salvarea în absenţa mea; cu toţii mi-au 
cerut să mă lipsesc de mine. Să fiu ei, sau 
Dumnezeul lor, să fiu anonim în nimic — cînd 
mîndria îmi voia numele şi în neant. 

Şi nu numai atît. îmi mai cereau să-nving 
durerea. Dar fără ea nu-i gust în fire: sare a 
vieţii; insuportabilul ei — sîngele existenţei. 

Să iubesc, să am milă, să aştept, să mă de- 
să^ârşesc. O scară a monotoniei, cînd n-ai vrut 
să fii un dobitoc sub cer şi nici un milog în za¬ 
rea stearpă a unui oarecare absolut. 

Să-mi pierd suferinţa în alţii? Să tot des¬ 
copăr semeni şi iarăşi semeni! Să fiu fericit 
grădinărindu-le prostia, cultivîndu-le josnicia 
— şi omorindu-mi avîntul spre dispreţ? 

Eul e operă de artă ce se hrăneşte din sufe¬ 
rinţa la a cărei potolire ţinteşte religia. Dar no¬ 
bleţea omului e una singură: estet al propriei 
individualităţi. Prin chin să statornicească fru¬ 
museţea mărginirii lui şi prin arderi să urzeas¬ 
că substanţa ei. 

Omul e arfă întrucît e mîndru şi singur. El 
foloseşte pămintul ca pretext mai valabil — 
măiestririi existenţei lui — decît cerul. 

Religiile n-au simţ pentru farmecul nimicu¬ 
lui imanent, pentru aparenţă ca atare. Lor le e 

străină pieirea în sine şi vraja inutilităţii. Lor 
le e străin pămîntul. De aceea vor ele să ne 
mîntuie de eu, de cea mai ciudată înflorire sub 
soare. 

Existenţa individuală e de-o atracţie atît de 
cruntă, fiindcă s-a născut dintr-o ruptură de 
echilibru, dintr-o inegalitate a fondului origi¬ 
nar al vieţii. Religiile vor să niveleze felurimea; 
să suprime individuaţia. Sensul mîntuirii e dis¬ 
pariţia pronumelui. 

Nu îndur alt absolut în afară de accidentul 
meu. Că s-a întîmplat să fiu, iluzia fiinţei mele 
mi se pare înţelesul meu suprem. Nimic nu voi 
îndrepta din această întîmplare. 

Fiecare din noi e un convalescent nativ al 
propriei individuaţii. Întrucît nu te tămădu- 
ieşti de ea, şi rămîi în tine fără leac, eşti om. 

Să te topeşti în natură, în omenire, în Dum¬ 
nezeu? Dar înaintea oricărei vreri, te-ai înecat 
în tine. 

Visam c-am murit în toate, îmi căutam oa¬ 
sele prin aştri — şi m-am pomenit la picioarele 
Eului, bocindu-mi identitatea. 

Umbra — faţă de vis — exprimă un plus vag 
de existenţă. După ce-ai născocit lumi şi le-ai 
pierdut prin spaţii, te trezeşti cu dorul a ceva 
ce-ar fi — Eul — umbră de fire într-o lipsă ge¬ 
nerală de fire. 

Religiile mi-au arătat cărarea fericirii, cu 
preţul meu. Dar iluzia de-a fi aici e mai întări¬ 
toare decît împăcarea de-a nu fi nicăieri, de-a 
fi prin ceruri. 

... Şi atunci m-am întors spre pămînt şi-am 
renunţat la mîntuire. 

JVdevărul nu visează niciodată", a spus 
un filozof oriental. — De aceea nu ne 
priveşte el. Ce-am face cu minora lui re- 
f.'Halitate ? El nu există decît în minţi de 
dascăli, în superstiţii de şcoală, în vulgaritatea 
tuturor uceniciilor. 

Dar în cugetul întraripat de infinitul său, vi¬ 
sul e mai real ca toate adevărurile. 

Lumea nu este; ea se creează de fiece dată, 
un fior de început ne scormone jăratecul sufle¬ 
tului. Eul e un promontoriu în nimic ce visează 
un spectacol de realitate. 

Curajul te aşează între un fiind şi nefiind — 
sburător între lumi care sint şi nu sînt. Pînă-s 
laş, toate există, dar în armură de cavaler al 
duhului turtesc brazdele firii şi calc seminţele 
iluziei. 

Lucrurile ce se văd ni le-am insuflat de bu¬ 
năvoie. Nu-i existenţa un confort al respira¬ 
ţiei? — Cum a fi pare preferabil contrariului 
său, ne-am creat obişnuinţa lui şi ne simţim 
mai bine-n el. Ce interes ne-ar paşte să ştim 
că-1 nălucim numai, că-1 vieţuim în prelungi¬ 
rea semitreziei noastre ? 

Lumina spaţiului, de unde se împrăştie ca o 
pieire grapoasă ? Din soare ? — Din răsfrînge- 
rea pe un fond albastru a arderilor sîngcliii. 
Tot din ele se presară-n nopp scînteile înmăr¬ 
murite. 

Universul e un pretext dinamic al pulsului, 
o autosugestie a inimii. 

Smbetul e incompatibil cu legea cauza¬ 
lităţii: atita fascinaţie de inutilitate 
emană el. Prin valoarea lui „teoretică”, 
el e simbol al lumii. 

Diferenţa între cauză şi efect, ideea că un 
lucru ar putea fi sursa altuia sau c-ar avea o 
legătură efectivă cu altul, satisface un medio¬ 
cru gust de inteligibil. Cînd ştii, însă, că obiec¬ 
tele nu sînt, ci plutesc într-un tot aerian, legă¬ 
turile între ele nu dezvăluiesc nimic, nici pen¬ 
tru poziţia şi nici pentru esenţa lor. Lumea nici 
nu s-a născut, nici n-a murit, nici nu s-a oprit 
la un punct şi nici nu devine alta cu sprijinul 
timpului — ci se răsfaţă fără rost într-un ne¬ 
definit De-a pururi. Biruitor fugar al veşnicei 
evanescenţe, doar Eul se înşală cu folos din 
cînd în cînd. 

Prin umbre îşi poartă el povara distinctei e- 
xistenţe şi pătează de realitate albul nimic 
ce-1 înconjoară. Figurilor ce par a vieţui, forţa 
lui de vis le pompează seva şi le-nfiripă-n fi¬ 
inţe. Căci viaţa-i o întrezărire a duhului dornic 
de fire, prizonier fără scăpare al neclintitei ire¬ 
alităţi. 

Gîndurile s-au îndrăgostit trecător de exis¬ 
tenţă — şi ne mîndrim că sîntem. Şi paşii noş¬ 
tri, lipsiţi de sfială visătoare, pîngăresc umbre¬ 
le, călcînd pe ele cu încredere şi siguranţă. O 
clipă de trezire, doar; şi mrejele realului vulgar 
s-au desfăcut, spre-a vedea ce sîntem: închi¬ 
puiri de propriu gînd. 

Să fie o linguşire pe care mîndria şi-o 
oferă sieşi, cînd cred a înţelege pe Cali- 
gula ? 

Suetoniu, vrînd să-l defăimeze şi să-i 
demaşte nebunia, lunecă într-un prinos invo¬ 
luntar: „El (Caligula) suferea îndeosebi de in¬ 
somnie, căci nu dormea mâi mult de trei ore 
pe noapte; şl această odihnă nu era completă, 
ci turburată de vedenii ciudate: odată, între al¬ 
tele, visă că sta de vorbă cu fantoma mării". 

Acelaşi istoric ne spune că nu-şi săruta pe 
gît soţia sau amantele fără a le aminti că-i în 
puterea lui să le reteze capul. 

Nu ascundem cu toţii în-mocirla sufletului 
dorinţe posibile ca mărturisiri doar în gură de 
siniştri împăraţi ? A-ţi face calul consul — nu-i 
aici o Judecată valabilă asupra oamenilor? 

Şi apoi într-un imperiu aşa de mare, ar fi 
fost lipsă de gust să mai crezi în semeni. 

împăraţii romani ai decadenţei, monştri in¬ 
spiraţi de geniul plictiselii, au avut atîta stil în 
nebunie, că esteţii lumii sînt măscărici de bîlci 
şi poeţii improvizatori de umbre. 

De trăiam în Roma infiltraţiilor creştine, aş 
fi păzit statuile zeilor agonizanţi sau apăram 
cu pieptul nihilismul cezarilor. Vraja decaden¬ 
ţei este sugestia de ondulaţie a ostenelilor isto¬ 
rice şi nevoia de-a suplini prin absurdităţi vi¬ 
dul gloriei şi prin nebunie apusul măreţiei. 
Oricît te-ar ademeni văzduhurile, în sînge se 
scaldă strămoşii demenţei. 

Cruzimea e imorală pentru contemporani; 
ca trecut, ea se transformă în spectacol, ase- 

menea durerii închise într-un sonet. Lepra în¬ 
săşi devine un motiv estetic, dacă istoria o tre¬ 
ce in paginile ei. 

Numai clipa-i divină, infinită, iremediabilă. 
Clipa ce-o trăieşti. 

Cum o să am milă de victimele lui Caligula ? 
Istoria-i o lecţie de inumanitate. Nici un strop 
de singe din trecut nu turbură acest acum în 
care sînt. Mai mult mă înduioşează fantoma 
acelei mări, ce îngrozea visurile nefericitului 
împărat. 

Nedreapta istorie vorbeşte cu mai mare pre¬ 
cădere de prigonitorii creştinilor decît de mar¬ 
tiri. în orice memorie Neron e viu şi seducător; 
ne amintim de el cu mai multă emoţie. Şi din 
a-1 fi defăimat două milenii, e mai puţin banal 
decît Isus. — Hiat cu o simplă întrebare a ră¬ 
mas în lumea filozofilor, care nu se ruşinează 
a-1 cita, pe cînd loan Evanghelistul, nea\dnd 
îndoieli, n-a putut supravieţui adoraţiei. Creş¬ 
tinii l-au lichidat prin iubire. Iuda a devenit un 
simbol; trădarea şi sinuciderea i-au acordat o 
veşnică actualitate, pe cînd Petru a rămas 
o piatră de biserică. 

Astăzi ştim cu toţii că Ana şi Caiafa aveau 
dreptate; ei nu puteau judeca altfel. în teatrul 
pătimirii de la Oberammergau, cum priveam 
drama antică cu ochi creştini şi necreştini, în 
obiectivitatea dezabuzării eram tot atit de par¬ 
tea Mîntuitorului ca şi a călăilor lui. Ana şi Ca¬ 
iafa aveau caracter, erau ei; de-ar fi înţeles pe 
Isus, s-ar fi anulat. Cu întrebările lor atît de 
raţionale, numai nebuni ar fi admis răspunsu¬ 
rile sublime şi inexacte ale Mielului. 

întocmai ca orice creştin de astăzi sau de 
mîine, nu pot muri pentru Isus. Nebun de el, 
mai puţin. Sacrificiul lui a dat toate roadele şi 
nici unul. Am ajuns cu toţii neutri. Creştinis¬ 
mul e pe sfîrşite şi Isus scoboară de pe cruce. 
Pămîntul iar se va întinde în faţa omului şi, 
înainte ca acesta să descopere alte erori, vid de 
credinţă, îi va sorbi aromele fără pedeapsa ce¬ 
rului. 

E greu de precizat data la care bisericile vor 
ajunge simple monumente, şi crucile, purifica¬ 
te de simbolul sîngelului iudaic, vor suride 
inutil curiozităţii estetice. Pînă atunci, sîntem 
încă siliţi să suportăm în revenirile sufletului 
adierile înăbuşitoarei credinţe. 

De cîte ori creştinismul se lasă pe îndoielile 
mele, o neprielnicie dureroasă ia locul fastului 
sceptic şi al răscolirilor aromate. în el nu pot 
respira. Miroase a îmbîcseală. Mă astup. Mito¬ 
logia lui e uzată, simbolurile vide, făgăduinţele 
lui neavenite. Sinistră rătăcire de două mii de 
ani! în mobilierul vechi al sufletului, acolo mai 
trezeşte el un vag ecou, în încăperi cu ferestre 
închise, cu aer macabru, în prăfuîrile vieţii. Nu 
mi-a fost de vreun folos, în nicî un moment al 
turburărilor, în nici o înfundătură a neliniştii. 
Am apelat la el într-o doară, ştiind de la-nceput 
ce neputinţă ascunde un trecut, prea trecut. 

Acest creştinism — atît de înduioşător în a- 
numite blîndeţî trecătoare — nu cuprinde nîcî 
o cultură a mîndrieî, nicî o exasperare a patî- 
milor şî nici o umbră de înmulţire a eului. în 
asprele singurătăţi la care te obligă zborul cu- 

getului, de-ai lua preceptele lui în ajutor, te-ai 
ruina-n anonimat, te-ai prăbuşi în ceilalţi. 
Eadstă-n el atîţia germeni de descompunere, 
aşa de puţin aer curat — o religie fără munţi, 
de coline fără piscuri, de mari pentru flăminzi I 

Cînd se apropie de mine, îmi trebuie rezerve 
de muzică pentru a opri emanaţiile otrăvitoare 
ale vecinătăţii lui. Cu d nu pot face casă. Sau 
atunci o transform in farmacie. 

Am căutat în cărţi, in peisaje, in melodii şi-n 
patimi, leacuri pentru răul sufletului, căci cele 
îmbiate de creştinism sîrţt veninuri mieroase 
cu care oamenii mor neştiind că răul sufletului 
e creştinismul însuşi. 

Citind orice profet al Vechiuhu Testament, 
sîngele deodată e mai activ în vine, pulsul se 
face simţit, muşchii te împing la faptă, la ho¬ 
tărâri, la ocări. Acolo, omul e de faţă. în Noul, 
te moleşeşti sub un farmec nimicitor, sub in¬ 
sinuări de untdelenm divin adormitor. Eîvan- 
gheliştii sînt maeştri ai uciderii voinţei, a pof¬ 
telor, a eului. Cu Sf. loan visez peririi pe care 
să plîng slăbiciunile creaturii sau mîngîieri cu 
vameşi, paradisuri şi femei stricate. Omenirea 
n-a cunoscut o sursă de isterie mai durabilă, 
mai nesecată şi mai echivocă. Veacuri de-a 
lîndul în leşinuri creştine, omul s-a consolat 
de propriile lui leşinuri. Dar azi ? Ce-ar putea 
plictisi mai rău ca ele? Un spectacol iritant, 
fără surprize, fără emoţii, nimic din creştinism 
nu vibrează în setea de viu, de absolut imediat 
Şi întăritor. La izvoarele lui buzele rămîn usca- 

te şi, oricîte icoane am săruta, ochii, evlavia, 
nădejdile ard mai stăruitor spre alte orizon¬ 
turi. Miragiile Iordanului şi-au istovit nuanţele 
şi-n tot cuprinsul lui nu se mai află putinţă de 
văzduh. Miresmele Răstignirii s-au răsfirat 
spre-un cer ale cărui surse nu mai adapă nici 
o sete şi nici un muritor. Pe cine fură încă uni¬ 
versul lui Isus ? 

Leacurile orientale au îmbălsămat omul 
două mii de ani. Catolicismul — iudaism latin 
— a presărat o funingine străbătătoare pe exu¬ 
beranţa Mediteranei. Cum a putut el „înflori” 
pe ţărmurile ei divin însorite? Creştinismul e 
o reacţiune împotriva soarelui, iar sub forma 
catolică un atac paragrafic contra lui. Nu-i ros¬ 
tul echivoc al oricărei religii să apere omul de 
sursele vieţii? Isus s-a substituit pe-ndelete 
Astrului naiv — şi secole de-a rîndul în cîmpul 
privirii dornice de nesfirşit şi de căldură s-a a- 
şezat trupul descărnat al celui mai îndemîna- 
tic vizionar. Prin lacrimi, omul nu mai zărea 
nimfe senzuale şi fericite, ci scheletul agăţat, 
mustrînd dulcile zădărnicii. Catehisme şi tes¬ 
tamente au scopit fiinţa de timp. Că lectura lor 
n-a inspirat scîrbă de infinitul putred al creşti¬ 
nismului, ce-ndurerat ar fi soarele de-ar afla-o! 
Ar mai îngădui el un singur creştin sub raza 
lui? 

Sufletul Spaniei s-a ferecat cu voia prin ca¬ 
tolicism. I-a fost lui frică de-a rămîne faţă-n fa¬ 
ţă cu soarele ? I-a fost lui frică de-a fugi în soa¬ 
re? 

Italia a construit biserici, din teama de-a de¬ 
veni superficială din prea urnită lumină. Să fie 
pentru ea creştinismul un mormînt care s-o a- 
pere de cer — de cerul terestru, vacant, prin 
fericire, de Dumnezeu ? — Căci există un cer 
al pămîntului, un azur care nu ucide, dar pe 
care omul riscă a-1 prea îndrăgi. De acesta i-a 
ferit pe sudici pacostea creştină. Şi-n locul lui 
i-a amăgit cu închipuiri deşarte şi periculoase, 
hrănind imaginaţia exaltată de primăveri eter¬ 
ne cu aiureli de raiuri invizibile. 

Fără creştinism, popoarele sudice ar fi fost 
osîndite la fericire. De ce n-au suportat ele o- 
sînda? Două mii de ani, ochii nu le-au folosit 
la nimic. Au trăit din nevăzut — în mijlocul 
splendorii. Cristos le-a oferit ce nu se vede. 
Nici o floare, numai spini; nici un surîs, numai 
căinţe. Aparenţele lumii s-au transformat în e- 
senţe de chin, iar greşeala — mireasmă a ni¬ 
micniciei — în păcat. Farmecele s-au degradat 
în remuşcări. Totul a devaiit moral. Nici un loc 
pentru vraja inutilei fiinţări. 

~.Aşa se explică de ce lemnul Crucii a pu¬ 
trezit şi faimoasele piroane s-au ruginit de ne¬ 
păsarea noastră. 



Din roadele morţii m-am înfruptat mai 
des decît din ale vieţii. Nu întindeam 
mîini lacome să le culeg şi nici foamea 
nju le storcea seva cu nerăbdări vajnice. 

Ele creşteau în mine, prin grădinile sîngelui se 
desfătau înfloririle lor. Visam uitarea pe tărâ¬ 
mul apelor sufletului, născoceam mări liniştite 
de nefiinţă şi de pace — şi mă trezeam în valuri 
mărite de sudorile spaimei. 

Voi fi plămădit din substanţe pentru rodiri 
funebre. Cînd vreau să-nmuguresc, în primă¬ 
vara mea descopăr moartea. Ies în soare, ah¬ 
tiat de infinit şi de nădejdi — şi Ea scoboară pe 
dulceaţa razelor. în întuneric, ca muzică roteş- 
te-n preajma mea şi mor de măreţia morţii-n 
noapte. 

Eu nu sînt nicăieri; prin ea sînt peste tot. 
Din mine se nutreşte şi mă nutresc din ea. 
Niciodată n-am vrut să trăiesc fără să vreau să 
mor. Mai încleştat în ce sînt: în viaţă sau în 
moarte? 


Dorinţa de a dispărea, fiindcă lucrurile 
dispar, mi-a înveninat atît de aspru se¬ 
tea de a fi, că-n mijlocul sclipirilor vre¬ 
mii suflarea mi se-năbuşea şi asfinţitul 
firii mă-nvăluia cu sumedenie de umbre. Şi 
cum vedeam timpul în toate, speram a le scăpa 
toate de timp. 

Nevoia de a înveşnici fiinţele prin adoraţie, 
graba de-a le ridica prin exces de inimă din 
pieirea lor firească mi se părea singura istovire 
de preţ. Nu ştiu să fi iubit ceva şi să nu-1 fi urit 
din a nu-1 putea scuti prin zarva de foc a su- 

fletului legii lui de nimicire. Am vrut ca toate 
să Jîe. Şi toate nu erau decît în vremelnicele 
mele friguri. Lumea-mi scăpa, căci lumea nu 
era. Lacrimile neplînse nu se-nchegau în invi¬ 
zibil pentru mizeriile de aici; ele mureau în mi¬ 
ne, triste de ineficienţa extazului. De ce în timp 
nu se înlănţuiesc „guri de rai” ? Sau în mine 
nu s-a sălăşluit destulă veşnicie ? 

Cu lumea trebuie să fii darnic. Să te chel¬ 
tuieşti risipindu-i fiinţă. Ea nu-i nicăieri. Prin 
dărnicia noastră respiră ea. înseşi florile n-ar 
fi flori fără surîsul nostru. O z^rcenie a daru¬ 
rilor noastre reduce natura la idee şt cu sur- 
dină-n simţuri, arborii nu mai înfrunzesc. Su¬ 
fletul între^ne înfăţişările pe care-i geloasă re¬ 
alitatea. Căci lumea-i modificarea — în afară 
- a singurătăţii noastre. 

Adoraţia a îndumnezeit pe Dumnezeu. Tot 
ea face din privelişti umbre de absolut. Efluvii 
de senzaţii pălesc cerul în faţa pămîntului; far¬ 
mecele firii se hrănesc din melodiile sufletului 
şi.armoniile aştrilor le asculţi în văgăuni. 

Am slujit în viaţă la mai mulţi stăpîni şi din 
fiece clipă mi-am făcut chip cioplit. De-ar şti 
lucrurile stinse cît le-am iubit, ar căpăta un 
suflet numai să mă plîngă. Nimic din ale lumii 
n-am defăimat prin nqjăsare. Şi astfel am alu¬ 
necat înfrigurat şi trudnic pe nimicul ei. 

în ^ndurile din care lipsea pămîntul răzbă- 
tea chemarea humei şi melodia ei. Eram, ca 
Apostolul, îngropat cu Isus în Dumnezeu — 
şi-un clipit al celei mai întimplătoare trecătoa¬ 
re mă-ncetăţenea pe dată-n timp. La marginea 

lepădării, culegeam flori, şi inima în dezlipiri 
schiţa semne nevăzute de îmbrăţişare. — Stă- 
pîn mi-a fost Tatăl şi poate şi Fiul, Diavolul şi 
Timpul, Veşnicia şi celelalte pierzări. M-am în¬ 
chinat feţelor lumii împătimit în ascultări, rob 
al zadarnicului, supus al idolilor. Căci deveni- 
rea-i înşiruire de temple prin care am îngenun¬ 
cheat fugamic, lăsîndu-mi urma prin ruina lor 
şi rămînîndcu ăst suflet — ruină de saţiu. 

De ce nu-i inima în stare să mîntuiască lu¬ 
mea ? De ce nu mută ea lucrurile într-o nestră- 
mutare parfumată ? 

îmi vin în minte vorbele acelui prieten, la 
poalele nu mai ştiu căror Carpaţi: „Tu eşti ne¬ 
fericit, fiindcă viaţa nu-i eternă”. 


Deodată universul se-nvăpaie în ochii 
tăi. Sclipirile lor aruncă stele în fapt de 
ziuă. Dogoreala sufletului a descins ce¬ 
rul. 

Prin ce minune se încinge eul în răcorile 
spaţiului? Şi cum se reazemă atîta suflet 
pe-un timp ca oricare altul ? 

Ţi-ai ridicat mărginirea la tot şi semnele to¬ 
tului te-mpodobesc cu greul lor. Capăt nu mai 
ai, într-o lume ce nu-i un căpătîi. 

Singur ai fost şi singur vei rămîne. Pe veci. 
Prin simţurile tale ţîşnind neînţelesul, nu cir¬ 
culă veselia materiei şi nici ţărmuririle dulci 
ale sănătăţii. Dragostea ţi-a fost scrisă în ne- 

gru pe tablele ursitei: cu nici o muritoare să nu 
uiţi nesfirşitul. 

Desfată-te-n potrivnicie şi-n osîndă; fii aprig 
în timpul putred. Cu nici o cheie nu vei deschi¬ 
de vreo poartă de rai. Nefericirea-i vestala ce-ţi 
priveghează focul nestins al nenorocului. în- 
groapă-te de viu în el, sapă-ţi momunt în te¬ 
meinica lui flacără; căci nici o amăgire sub cer 
nu te va face paralel soartei. Iubirea te înfundă 
şi mai rău în ea, iubirea — suprem dezastru al 
ursirii. 

A fi pe creştetul tău nu-i uşor. A fi pe-al lu¬ 
mii, mai puţin. De-aş fi un port al navigaţiilor 
eului I Dar sînt mai mult ca lumea şi lumea 
nu-i nimic! 


Am citit slova omului. I-am cutreierat 
paginile, i-am răsfoit ideile. Ştiu pînă 
unde au ajuns neamurile şi ce departe 
au mers în ispita duhului. Unele au pă¬ 
timit pentru iscodirea unor formule, altele 
pentru ivirea unor eroi sau pentru sleirea un¬ 
tului prin credinţe. Toate şi-au cheltuit zăcă¬ 
mintele din frica de stafia vidului. Şi cînd n-au 
mai crezut în nimic, vitalitatea nemaiputînd 
susţine pîlpîirea înşelăciunilor fecunde, s-au 
predat tînjirii de apus, lîncezelii spiritului isto¬ 
vit. 

Ce-am învăţat de la ele, curiozitatea devo¬ 
rantă ce mă purta prin meandrele devenirii — 

e-o apă moartă ce răsfrânge hoiturile ^ndului. 
Furiilor neştiinţei datorez tot ce ştiu. Cînd tot 
ce-am învăţat dispare, atunci gol, cu lumea 
goală-n faţă, încep să înţeleg totul. 

Am fost tovarăş cu scepticii Atenei, cu des¬ 
creieraţii Romei, cu sfinţii Spaniei, cu ^ndito- 
rii nordici şi cu brumele de jăratec ale poeţilor 
britanici — dezmăţat al pasiunilor inutile, în¬ 
chinător vicios şi părăsit al tuturor inspiraţii¬ 
lor. 

... Şi la capătul lor, m-am reîntîlnit pe mine. 
Drumul l-am reluat fără ei, explorator al igno¬ 
ranţei proprii. Cine face ocolul istoriei se pră¬ 
văleşte crunt în sine. La marginea trudelor de 
^nd, omul rămîne mai singur decît la început, 
surâzător inocent virtualităţii. 

Nu isprăvile-n timp ale făpturii te vor pune 
pe urmele împlinirii tale. Vitejeşte-te cu clipa, 
fii necruţător cu osteneala ta, nu oameiiii îţi 
vor dezvălui tainele ce zac în neştiinţa ta. în ea 
se-ascunde lumea. E destul să taci în asculta¬ 
re, ca-n ea să auzi totul. Nu există nici adevăr 
şi nici greşeală, nici obiect şi nici închipuire. 
Reazemă-^ urechea pe lumea ce mocneşte un¬ 
deva îii tine, şi care nu trebuie să se arate ca 
să fie. în tine există totul, şi spaţiu din belşug 
pentru continentele cugetului. 

Nimic nu ne precede, nimic nu coexistă, ni¬ 
mic nu ne urmează. Izolarea făptuirii e izolarea 
totului. Fiinţa e un nicicînd absolut. 

Cine poate fi într-atît lipsit de mîndrie încît 
să-ngăduie ceva în ai^ră de d ? Că înaintea ta au 
răsunat cîntece, sau că după tine nopţile vor 
continua în poezie, cu ce forţă ai suporta-o ? 

Dacă pe înfnngerea timpului, într-un mira¬ 
col de prezenţă, nu sînt contemporan cu face¬ 
rea şi desfacerea firii, atunci ce-am fost şi sînt 
nu-i nici măcar fiorul unei uimiri firave! 


Ieri, azi, mîine. Categorii de servitori. 
3 Am bătut cărările oamenilor şi n-am 
H întîlnit decît de-aceştia. Slugi şi slujni- 

Priviţi cuvintele cu care anticipează 
încleştările leşinului frecvent — şi dumiriţi-vă! 

Dragostea creşte în arderile banalităţii şi se 
micşorează în trezirile inteligenţei. Dobitocia 
extatică se repetă cu uşurinţă, căci nici o pie¬ 
dică nu intervine dihtr-un creier luciu. „Creş¬ 
teţi şi vă înmulţiţi" — poruncă într-un univers 
de slugi, deschise spre patima orizontală şi in¬ 
capabile de voluptăţi fără tăvăfiri. 

Impermeabil muzicii — omul atinge extazul 
pe burtă şi se desfată c-un scîhcet în treacăt, 
numind fericire esenţa echivocă a absolutului 
din şira spinării. 

... Şi astfel te învîrţi în furnicarul infinit mu¬ 
ritor, cu ieri, cu azi, cu mîine — şi cauţi punţi 
înspre zădărnicia imediată a înfierbîntărilor 
facile. Slujnicele-s gata. Intri şi tu în horă şi, la 
braţ cu josnicia tuturor, te pleci soartei uşoare 
şi-ţi uiţi scîrba şi te uiţi. 

Untul parizian, sudic şi balcanic.^ 
^Vremea mucegăită pe case, faţade pe 
IE care istoria a presărat funingine... Ve- 
W neţia e întăritoare faţă de lipsa de spe¬ 
ranţă plină de farmec a străzilor dizolvante ale 
Parisului. Trec prin ele, şi toate necazurile le¬ 
gate de şovăielile norocului îmi par legănări 
subtile, titluri de fală ce mă aşază-n rind cu 
oraşul ostenit. în ce să cred aici ? în oameni ? 
Dar ei au fost. în idealuri ? După atîtea, e o lip¬ 
să de stil. Astfel mă odihnesc în ostenelile 
Franţei şi mă ridic la prestigiul de plictiseală a 
inimii ei. 

Bruma îşi prelinge asupra Parisului umbre¬ 
le de ^nd şi devine mai curînd expresie a isto¬ 
riei decît a naturii. El e în veacul ceţii. De ce 
n-o pot închipui sub Ludovici ? Ea pare a tra¬ 
duce un moment şi nu o esenţă. Natura iă par¬ 
te la un asfinţit istoric. 

Mă-ntorc spre case şi le privesc. Şi fiecare 
din ele se-ntoarce spre mine. J^propie-te, tu 
nu eşti mai singur ca noi", e şoapta tovarăşelor 
mele în zile vide şi-n nopţi prelungi. Te po^ în- 
cînta de oraşele Italiei, nicăieri, însă, nu vei fi 
mai aproape de lucruri ce se integrează-n om. 

Cînd tiiziu, purificat de suspine nocturne, 
te-nvîrţi fără aşteptări şi fără dezamăgiri, în 
preajma bisericii Saint-Severin, St.-Etienne- 
du-Mont sau ceasuri în piaţa St.-Sulpice, în 
vederea unei dimineţi ce n-o doreşti, cetatea 
fără oameni se înalţă cu tine spre vastele inuti¬ 
lităţi ale tăcerii. Vei şti tu pînă unde iedera, 
răzleţită-n locul în care Sena oglindeşte Notre- 

Dame, s-a oglindit în tine ? Adesea am scoborît 
cu ea înecul virtual al înclinărilor ei melanco¬ 
lice. 

Iar în plină zi, sub cutremurul sugestiei de 
absenţă, vidul rostului tău se înviora de mires¬ 
me. Acesta-i farmecul Lui, de a turna conso¬ 
lări de frumuseţe peste pacostele incurabile 
ale sufletului, de-a umple golurile ce se nasc 
din vieţuirea-n timp, cu impalpabile vrăji. Ora¬ 
şul te înţelege. Ţi se depune pe răni. Te crezi 
pierdut: în el te regăseşti. De nimeni n-ai ne¬ 
voie; el e de faţă. Numai El te poate scuti de-o 
iubită — ca ea se urcă el în inimă — şi, printr-o 
stranie rătăcire, oamenii iubesc mai mult aici. 
Atît am fost în el, că, părăsindu-1, mă voi des¬ 
părţi de mine. 

Plin străzile lui înguste, mă năpădeam 
de-obscuritate, şi niciodată n-am văzut, ca din 
fundul lor, un cer mai îndepărtat. Dar pe bu¬ 
levarde, el se întinde deodată deasupra ora¬ 
şului şi prelungeşte în indefinitul lui urîtul ce 
visează pe case ^nditoare. 

Şi de-aş retrăi toate azururile crescute peste 
mări mediterane şi pîcle[le] generoase pe lan¬ 
dele bretone, laolaltă ele n-ar încălca aminti¬ 
rea lui. Şi cînd vreau să-i definesc farmecul, 
cad în mine şi mi-1 definesc: neputin^ de a Ji 
albastru. — Norii se destramă-ncet; priveşti fî- 
şiile de azur, ce nu se întîlnesc. Ele nu pot 
compune un cer, ce se caută şi nu se împli¬ 
neşte. Razele se strecoară răsfirate prin aburi 
nesiguri şi poposesc într-un spaţiu împînzit. 
întindere cenuşie şi albă, ea acoperă veşnic ce- 

va: cerul e dincolo. Parisul n-are „cer”. — Şi 
cum îl tot aştepţi, te amesteci în negura lumi¬ 
noasă, îţi pierzi în ea un dor dezamăgit de 
azur, te risipeşti în gama sură şi capricioasă a 
boitei aparente, cu ^ndul vag la un dincolo, pe 
care nu ştii de îl vrei sau nu. Cerul olandez al 
Parisului... 

Cu el m-am potrivit întotdeauna şi dacă 
n-am avut cu nimeni acordul aceluiaşi înţeles, 
l-am avut cu el. Înălţîndu-mi privirea spre ne¬ 
statornicia lui, în fiece înfăţişare traducea 
nepotolirile mele. Din ceas în ceas se schimbă, se 
alcătuieşte şi se dezalcătuieşte — şovăielnicie 
a altitudinii, demon sceptic de azurări şi-n-no- 
urări. Părăsit prea adesea în amurgul de oa¬ 
meni al Cetăţii, cum aş fi ieşit din imediatul 
nicăieri al dragostei, fără consolarea vecinei lui 
înălţimi ? El e o toamnă-n floare, un sfirşit au¬ 
rora!. îl porţi cu tine sub toate celelalte ceruri. 

._ Şi cînd sătul de înserările-n amiază, sco- 
bori spre sud, pătimind după primăveri, feri¬ 
cirea în revelară albastrului îşi găseşte prea 
devreme otrava îndestulării. Deznădejdea zile¬ 
lor identice, abuzul de azur, saţietatea de ima¬ 
culat se înstăpînesc în tine şi priveşti spre sur¬ 
sa mîn^ierilor cu ură şi urît. Unde să te as¬ 
cunzi de-atîta cer, de neînduplecări de soare, 
de repetarea sinistră a splendorii ? Cînd n-ai o 
inimă pentru atît albastru şi nici spaţiu în în¬ 
duri pentru candorile luminii, plictiseala în¬ 
dulceşte cu veninul şi tăria iradierii crude şi 
proiectează văgăuni de cuget pe deşertul mo¬ 
noton. Cum ai găsi fericiri să se măsoare cu un 

asemenea cer? Desăvârşirea lui omoară un su¬ 
flet născut în plăsmuiri incerte. 

...Aşa te întorci spre Balcanul putred, în ca¬ 
re — de nimicnicie — huma fumegă cu oame¬ 
nii. Răstoarnă-ţi ţeasta îmbătată de parfumuri 
şi de broderii de gînd, sfarmă-ţi vâsurile din 
umbra catedralelor, îndoapă-te cu duhorile în 
care se tăvălesc zdrenţe umane, şi uită graţiile 
lucide ale spiritului. 

Acel cer nu acoperă pe nimeni, căci el s-a 
rătăcit cu oameni cu tot. De ce s-or fi oprit pe 
margini de Dunăre şi-n umbre de Carpaţi fi¬ 
inţe născute cu cearcăne şi cute, îmbătrânite 
de neant, sleite de-o nativă neputinţă? Spre 
Mări Negre lunecă cu toţii, dar ele-s neprimi¬ 
toare şi-i lasă gură-casc^ la mal, lipsiţi amar¬ 
nic de înec. Plin de răzleţiri prin lume, cu ce 
te-ai alina între atîţia amărâţi? Natura acolo 
înfloreşte pe cadavre; primăverile surâd pe dez¬ 
nădejdi. Pămîntul negru, fără urma dulce a 
vreunui pas de fală, ţi se râdică-n sînge. Şi sîn- 
gele tău se înnegreşte. Şi tu zăreşti spre cer. Şi 
cerul devâne iad. 

Colţ blestemat de lume, timpul a rânjit ne¬ 
merniciei tale, şi nefericirea ta n-a înduioşat 
vreo inimă delicată, căutătoare de farmece fu¬ 
nebre I — Din priveliştea Balcanilor, universul 
e o mahala, prin care colindă ţaţe veneriene şi 
ţigani asasini. 

Patima lor de gunoi vast — în care râneşte o 
veselie cu goarne de îngropăciune — n-a scor¬ 
nit nici măcar vreun zeu bbidinos. Ce as¬ 
tru dornic de periferie ar fi căzut pe-acolo ? — 
Viermi gălăgioşi dănţuind într-o horă a leprei! 

Niciodată răzvrătiri curate nu vor găsi ţelină 
pentru îmbujorări cereşti. Nădejdile se coclesc 
şi fîorurile se zvîntă. Nenorocul îşi desfăşoară 
imensitatea. 

în razna şi-n înfrigurările nemîn^ierii, 
umblînd pe-acele hotare neprevăzute-n nici 
un plan al Facerii, scăpate din vedere de Dum¬ 
nezeu şi ocolite de diavoli — doliul cugetului 
amintindu-şi de alte spaţii ridică spînzurători 
speranţelor şi tot ce-i floare-n inimă îşi leagă 
visul de un ştreang. 


Prin ce miracol, într-un trup alcătuit 
din toate întîmplările materiei, încolţeş¬ 
te durabil lepădarea de accidentele ire¬ 
zistibile ale zilelor ? Inspiraţiile subite te 
aruncă — peste închipuirile tale — deasupra 
vieţii. Dar că poţi fi consecvent, că rămîi pe po¬ 
ziţii în al nu ştiu cîtelea cer, e atît de greu de 
înţeles, încît mai repede pricep pe-un beţivan 
etern, decît pe-un mîntuitor neîntrerupt. După 
ce citeşti pe Buddha sau pe alt profitor de su¬ 
blim, ai cere peste tot ciorbă de burtă. 

Să nu le fie milă profeţilor de ei înşişi ? Cum 
de nu se înduioşează de lunecarea nesăbuită 
pe panta înălţării fără ieşire ? Sublimul n-are 
gust, pe cînd aromele nedesăvîrşirii rătăcesc 
mintea, cu sugestiile lor de cădere. Monotonia 
revelaţiei continue face din religie o îndeletni¬ 
cire atît de neprielnică. Pămîntul cîştigă din a 

nu avea sistem. Călcînd pe el, ştii prea bine că 
nu vei ancora nicăieri, căci Insuportabilul lui 
întrece pe al mării. Filozofii, îndrumătorii şi bi¬ 
nefăcătorii, în fugă după statornicie şi credin¬ 
ţă, s-au refugiat aiurea şi l-au dispreţuit. Ei 
ştiau că pămînt înseamnă drept la accident şi, 
cum dezertau capriciul, ce-ar fi făcut în raiul 
lui nărăvaş ? 

Pe el îmi tîrîi oasele, pe el să rămîn. Unde 
m-aş duce aiurea ? Unde mi-aş astîmpăra fu¬ 
riile cu un nesaţ mai falnic şi mai crud? Cu 
proştii zglobii din jur, milostivindu-te bucuros 
de golurile lor, înăbuşi dorul depărtărilor, şi-n 
vrăjmăşie cu semenele nule torni treabă-n ilu¬ 
zii. Un zbucium fără fir în continente sterpe. 

Pentru a-1 abate de la perfecţiune. Demonul 
trimite în faţa lui Buddha dănţuitoare îndemî- 
nate-n dragoste. Ele desfăşoară cele 32 magii 
ale dorinţei. Nu reuşesc. Apoi cele 64; nici 
atunci. Preafericitul rămîne nepăsător şi posi¬ 
bilităţile de vrajă, istovite. 

Acel ce-a ştiut atîtea — şi-n primul lind ne¬ 
antul cărnii — şi-a refuzat singurul mod de a 
greşi care-i verifica doctrina. Prin dorinţă în¬ 
vingi pămîntul la el acasă. Omorirea ei e cri¬ 
mă în contra nimicului. 

Detaşarea prinţului divin muşcînd din car¬ 
nea pieritoare — ce simbol al împreunării veş¬ 
niciei cu neantul I Dacă Buddha ceda ispitei, 
pitorescul echivocului în peisajul absolut al e- 
xistenţei lui l-ar fi propus ca singurul model 
urmaşilor. Inefîcienţa tentaţiei'compromite pe 
toţi aceşti iluminaţi, care n-au vrut să trădeze 

Nimicul cu Viaţa — nimi c şi ea, dar mai cu suc. 

Muzica înlocuieşte religia din a fi salvat su¬ 
blimul de la abstracţie şi monotonie. Muzicie¬ 
nii ? Senzuali ai subUmului. 


De s-ar aprinde azurul şi flăcările lui 
s-ar apleca spre creştetele omului! Nu 
liniştea bolţilor, nici vrăji senine sau 
surîsuri molcome sub lună! Ci vijelia 
aştrilor înnebuniţi altoită pe figurile năprazni- 
ce ale gîndului. 

De ce stau lucrurile, cînd focul tău aruncă 
tunete spre înălţimi? Pe alei de parcuri pri¬ 
veşti tremurul nemişcat al frunzelor. Dar cren¬ 
gile tale s-au aprins în văpaia stelelor! Cîte ce¬ 
ruri ai îngropat în tinC, că, scoborînd prin ar¬ 
heologii de cimitire, atîţia zei apuşi se vaită 
spre lumină şi îngeri, ce în sînge îşi zbat aripi 
cu ecou în suflet? 

Nu-mi voi ochi trecuturi în care zac idoli 
pustiiţi şi Isuşi ai întîmplării. La ce-aş trezi 
stafia plînsurilor din nopţile ucise-n prive¬ 
gheri ? N-am stropi de risipit pe cruci şi pe co¬ 
line şi nici dorinţi de trecătoare învieri. Ci-n 
înviforarea lumii, să fiu răscolitor de melodii, 
să-mi vărs vocile sîngelui în ruina de sunete a 
spaţiului. La ce-aş mai conteni un puls pornit 
spre ropot şi-o came roasă de imensitate şi de 
cîntec ? 

Nu pe ape moarte vreau să visez pămîntul, 
ci pe stînci zdrobite de îmbrăţişări de spumă. 

■ Cutezanţele spiritului hîrbuiesc exis¬ 
tenţa. Dar apoi cu ce paşi delicaţi nu 
călcăm pe fărîmele ef 1 Ne pedepsim ex¬ 
cesul de curaj şi căutarea impudică de 
adevăr în calda înduioşare pentru rămăşiţele 
firii, măcinată de duhul hrăpăreţ. 

Ce-i mai superb ca mîndria cugetului plu¬ 
tind peste toate şi descinând din cînd în cînd 
cu inspirată răutate printre lucruri I Un spirit 
dornic de aventuri e neînduplecat şi cinic, plin 
de îndoieli şi de rînjete. Ne înălţăm prin fierea 
vastă ce sfredeleşte aspectele şi aruncă otră¬ 
vuri în aparenţe, pentru a le gusta destrăma¬ 
rea şi a le despuia de-o fascinaţie vană. Cu¬ 
noştinţa devine întreprindere şi acţiune, în pa¬ 
timi de ien^ filozofică şi-n deliruri lucide de 
şacal. Deodată ţi-ai oprit zborul şi-ai scoborît 
cu aripile adunate să-ţi înfigi ghearele în realul 
de sub tine. Spiritul e vultur şi şeirpe, unghii şi 
venin. C5ţi colţi ţi-au rămas în lucruri este o 
întrebare pentru adîncimea duhului. în cu¬ 
noaştere se dezvăluie instinctele fiarei de pra¬ 
dă. Vrei să stăpîneşti totul, să-l faci al tău — 
şi dacă nu-i al tău, să-l sfărîmi în bucăţi. Cum 
ţi-ar scăpa ceva, cînd setea ta de nesfîrşit răz¬ 
beşte bolţile şi mîndria înedţă curcubee peste 
prăpădul ideilor 

O dată ce-ai pustiit firea şi c ipurile ei, se- 
meţia se îmblînzeşte şi înv^uie cu păreri de 
rău deşerturile din urma paşilor ei. Atunci în¬ 
cepi să fii itman cu lucrurile moarte şi fierea se 
prese imbă-n untdelemn pe rănile fiinţei. Cu¬ 
noaşterea însîngerează realul. Orgoliul spiri¬ 
tului se întinde peste el ca un cer asasin. 

Dar de cită duioşie nu sîntem capabili, cînd 
întorşi din apriga aventură, ne aplecăm cu 
ochi umeziţi spre grădinile aparenţei desfun¬ 
date de foamea noastră de adevăr 1 Nu luăm în 
braţe fiinţele lovite de suliţele spiritului şi nu 
se întorc spre noi săgeţile ce le-am trimis spre 
ele? Te împaci cu lumea şi sîngeri. Dar în su¬ 
ferinţa ta e-o bucurie atît de darnică, încît adie 
cu aripi invizibile pe toţi căzuţii ucigaşelor tale 
treziri. La capătul drăceştilor avânturi ale spi¬ 
ritului. te transfigurezi într-o mărinimie, ce 
răscumpără silui ea farmecelor zadarnice, fă¬ 
ră de care nu poţi trăi! 


a Cei roşi de neajimsul peisajului fiinţei, 
mîncaţi de înşirarea deşarta a ceasuri¬ 
lor, pu ce bucurie nu se dăruiesc stră¬ 
fulgerărilor ce aruncă peste lucruri im 
cuprins arzători într-im suflet atins de vidul 
lumii, obsesia răzbunării e o hrană dulce şi în¬ 
tăritoare, Un element substanţial în clipe, o fu¬ 
rie ce naşte sensuri peste nonsensul general. 
Religiile. în ura lor împotriva a tot ce-i nobleţe, 
onoare şi patimă, au infectat sufletele de la¬ 
şitate. le-au despuiat de freamăte noi, de con¬ 
ţinuturi vijelioase. în nimic n-au lovit ele mai 
rău ca-n nevoia omului de-a fi el, priri răzbu¬ 
nare. Ce abemţie să-ţi ierţi vrăjmaşi, să-i oferi 
toţi obrajii inventaţi de-o ridicolă pudoa e, ca 
să scuipe şi să pălmuiască tîritoarele din jur. 
pe care instinctele te mînă să calci fioros I 

Omul e om, în neîngăduinţe. Ţî-a făcut cine¬ 
va rău? Dospeşte ura-n tine, răsuceşte-ţi a- 
marul tainic, frige-ţi vinele clocotitoare. în 
nopţi, cînd te cuprinde liniştea vastă, nu că- 
dea-n uitarea destructivă a meditaţiei — ar- 
de-ţi cu durere şi furie tărăgănarea cărnii, înfi¬ 
ge-^ veninul năpfaznic în măruntaiele duşma¬ 
nului. Cum ai prelungi altfel vieţuirea searbă¬ 
dă? 

Vrăjmaşi găseşti pe unde vreL Gîndul răz¬ 
bunării întreţine o flacără continuă, o sete ab¬ 
solută şi, mai mult defcît orice plăcere, te aşază 
prezent în lume, linguşindu-ţi năzuinţele şi 
anii, căci tînăr, rău, lacom de rosturi şi de răs¬ 
turnări, spre ce-ai creşte avînturile urii şi-ale 
furiei contrariate I 

Popoarele războinice n-au fost crude şi a- 
venturoase din poftă de pradă, ci din oroarea 
de identitate a zilelor, din lipsa de ideal a feri¬ 
cirii. Obsesia sîngelui derivă din infinitul plic¬ 
tiselii, din insuportabilul păcii. Aşa şi indivizii. 
Cum ar îngădui ei să lîncezească într-un 
căscat de nepăsare şi-n voluptăţi mărunte ? 

Ce-aş face cu blîndeţea şi cu celelalte lumi 
spre care mă îndrumă o religie fără active, dez¬ 
nădejdi? Ce-aş face cu liniştea mea? Nu pot 
să mă împac cu mine, cu ceilalţi, cu lucrurile. 
Şi nici cu Dumnezeu. Cu el în nici un fel. Să 
stau nătîng adorator în braţele lui reci ? Dar 
n-am nevoie de-un culcuş de babe ostenite. Pe 
spinii acestei lumi mă odihnesc mai bine, şi 
cînd mă înfîerbînt devin şi eu un spin în trupul 
Ziditorului şi al zidirilor lui. 

Iubesc trecutul sîngeros al Angliei, pirateria 
în moravuri şi literatură, viforul patetic de cri¬ 
mă şi de poezie. Există scris al vreunui neam 
în care stropi de sînge să izbucnească mai nă¬ 
valnic în strofe? Sau vreo inspiraţie mai săl¬ 
batică, mai divin imorală, mai falnic asasină ? 
Dar ce lamentabil a sfîrşit acest popor la por¬ 
ţile parlamentului! Unde sînt piraţii de altăda¬ 
tă, ce purtau pe mări dorinţi de sînge, de cîştig 
şi de necunoscut ? 

Un neam cunoaşte faima în epoci de aven¬ 
turieri, de vagabonzi, de dezrădăcinaţi nostal¬ 
gici, cînd ura, răzbunarea şi onoarea deschid 
inimile spre orizonturi şi fac din cuceriri în¬ 
demnul de seamă al existenţei. Pe dată ce en¬ 
glezii au încetat să fie cruzi şi au preferat feri¬ 
cirea cutezanţei, bogăţia înflăcărării, banul 
nebuniei, au intrat fără scăpare în apusul ru¬ 
şinos, în calcul, în bursă, în democraţie şi-n 
agonie. Raţiunea s-a înscăunat în viaţa lor — 
raţiunea ce omoară avîntul naţiilor şi al indivi¬ 
zilor. Un popor aşezat — e un popor pierdut, 
întocmai ca un ins cuminte. Imperiile se fac de 
oameni fără căpătîi, de derbedei, de lichele a- 
gresive, se conduc şi se pierd de deputaţi, de 
ideologii şi de principii. — Napoleon a fost un 
smintit din zarea bunului-simţ. Franţa suferea 
sub el „fără rost”. Dar o ţară nu este decît prin 
aventură. Pe vremea cînd francezii iubeau să 
moară din pasiune şi glorie, un paradox pari¬ 
zian era mai gre\i şi m^i hotărîtor decît un ul¬ 
timatum. Saloanele hotărau soarta lumii, în 
dosul inteligenţei se adăposteau văpăi şi stilul 

era înflorirea civilă a setei de stăpînire. Spiritul 
îşi susţinea obrăzniciile subtile pe excese vita¬ 
le. Secolul luminilor traducea în goblenuri şi 
lucidităţi graniţa inutilă a forţei şi dezamăgirile 
savante ale puterii. 

O naţiune se stinge cînd începe să conserve 
şi cînd în spîeen sau enmii răzbate doar obo¬ 
seala de glorie şi de bravură. 

Dorinţa de mărire şi de inutilitate e scuza 
supremă a unui popor. Bunul-simţ — moartea 
lui. 


Născut din neam fără noroc, la ce-ai o- 
sîndi ursita mîrşavă şi-ai Îndulci prin 
lămuriri haina hărăzire? La poalele 
Carpaţilor mersul lumii trece pe lîngă 
om şi soarele se-neacă în bălegar şi în vulgari¬ 
tate. Nici un ideal nu stropeşte veselia mortu¬ 
ară a supuşilor vremii, în preajma aceea de 
Răsărit. 

Treaz, te ucide urîtul. Vidul agresiv al dure¬ 
roasei Patrii şi pustiul ce vîntură în sufletul fi¬ 
ilor ei te mînă-n circiumă şi în bordel, ca-n 
transe de periferie să uiţi amarul de veacuri al 
ţării şi lipsa de podoabe pe stemele şi stepele 
inimii. Aşa te-mbeţi şi-njuri, ca să nu-nge- 
nunchi şi să te rogi. 

Mîhnit de-atîţi neoameni, cu poiene şi livezi 
înşeli deşertul natal. în codru, valahul s-a con ¬ 
solat de urgii; în codru, tu te-ai consola de el. 

A fost scris ca urmaşii sîngelui dac şi-a[i] 
altor ginţi nesigure şi turburi să nu-şi înţele- 
nească nici un ^nd în fericire şi stropii noştri 
să înmănuncheze în şirag de nemîn^ieri moş¬ 
teniri de seminţii înfrînte. Suspinul şi bleste¬ 
mul au fost strategia noastră, ciobani rupţi din 
vreo stea a destrămării, rinduiţi suirilor spre 
cer şi înjosirii în timp. 

Robia nativă a stins suflarea slavei într-un 
neam încercat de osînde. Orgoliul făpturii îi e 
străin. Nici ifosul măcar nu-i cunoscut păsto¬ 
rilor de turme şi nu de idealuri. 

De-aş avea naivităţi de înger şi credinţe de 
copil, nici atunci n-aş fl vlăstarul lui încreză¬ 
tor. Din naştere cu ochiul treaz — şi mai trezit 
încă de tăiîmuri imde suflă duhul, calc sînge- 
rîndu-mi mîndria pe cătuşele sub care se bol¬ 
teşte din începuturi popor de slugi ce-şi pîn- 
găreşte rostul. La vreun liman, nu va ajunge. 
Restriştea-i soarta lui. 

Să-i născocesc chemări pe care el le dezmin¬ 
te, nu mai pot. Vieţuirea lui răneşte tot ce se- 
nalţă deasupra dezamăgirii. Orice nădejde e 
nesăbuire, iar a fl profet e im exerciţiu de ci¬ 
nism. 

Şi inimii parcă i-a pus chingă, micimi de 
doină, iar darnicului Timp i-a răsucit curele să 
nu cumva să fugă cu paşi repezi spre viitor. 

— Ce naţie-i asta ? — te-ntreabă mintea în¬ 
frigurată. Mersul ei nu s-aude-n lume. 

— El se aude-n deznădejdea mea. 

Gîrbovita soartă, cine să i-o îndrepte ? Şi ce¬ 
rul se strimbă parcă scîrbit de neînfăptuirile 

valahe — ^ din înălţime, cu dispreţ, îi azvârle, 
ca un plocon dorit, dezlegare de orice menire. 

încotro să priveşti, de cine să fii mîndru ? 

Neam de nevoiaşi, neţărmurit în nenoroc, 
creat spre a mări tristeţea celor născuţi trişti... 
într-o conştiinţă amurgită şi obosită-n ţări pu¬ 
trede de slavă, ce nu mai au trebuinţa de vi¬ 
itor, nesoarta valahă adaugă o umbră grea in¬ 
finitului de întuneric al sufietului. Doar aşa 
mai respiră poporul de păstori în gîndurile 
ce-au făcut ocolul Ninivelor trecute şi prezen¬ 
te. Cărui alt rost ar corespunde căciuli secula¬ 
re în vraja negativă a toamnelor spiritului ? 

.» Strămoşi ce v-aţi gemut anii în fluier, în 
mine nu mai sînteţi. Cîntecele voastre n-au ră¬ 
sunet în doruri pline de dulci înstrăinări şi de 
meleaguri norocoase. Alături de voi, singur mă 
voi stinge. Şi oasele mele nu vă vor povesti pe 
unde mi-am pierdut onoarea măduvei şi licări¬ 
rile creierului. 








H De-aş conduce oşti, le-aş duce la moar¬ 
te fără minciuni; fără patrie, fără ideal 
şi fără hoţia vreunei răsplate sau a ce¬ 
rului. Le-aş spune tot — şi-n primul 
rînd ce fără preţ e via^ şi moartea. In mod cin¬ 
stit nu poţi îmbărbăta decît în numele nefirii; 
cum e?dsta ceva, sacrificiul, cît de mic, e pa¬ 
gubă ireparabilă. 

Moartea-i o fantomă, ca şi viaţa. Nu pot mu¬ 
ri decît ştiind că-n rostul lor nu e nici pierdere 
şi nici cîştig. 

Au fost, cu toate astea, şefi de oşti pe cale 
de a nu se înşela... 

E greu să iubeşti pe Marc Aureliu; să nu-1 
iubeşti, tot aşa. Să scrii despre moarte şi ni¬ 
micnicie, noaptea într-un cort, să măsori mi¬ 
cimile vieţii în zăngănitul armelor! Ca paradox 
uman, e tot aşa de straniu ca Nero sau Cali- 
gula. Dar ce mare era îippăratul ^nditor, de 
nu făcea şcoală la stoici şi nu-şi îngrădea sim¬ 
ţirea într-o învăţătură de mîna a doua 1 Tot ce-i 
doctrină în el e mediocru. Concepţia materiei, 
a elementelor, resemnarea ca principiu — nu 
mai privesc pe nimeni. Sistemul e moartea fi¬ 
lozofilor, cu atît mai mult a împăraţilor. 

Din toate reflexiile lui, nu-i viu şi rodnic de- 
cît fiorul izolării. în cel mai mare imperiu, 
capul n-are pe ce se sprijini; în cea mai mare 
stăpînire, cel mai puternic nu dispune decît de 
ideea sfîrşitului. Marc Aureliu e simbolul pur 
al ciudăţeniilor decadenţei, al vrăjii ce emană 
din apusurile de cultură. 

Pămîntul e al tău — şi tu n-ai alt sălaş decît 
zădărnicia. De-ar fl urmat el pe tragicii greci, 
neînlănţuit în doctrină, ce exclamaţii n-ar fl în¬ 
registrat spiritul uman! Stoicismul i-a impus 
o pudoare — care ne jenează. Şi el însuşi, de 
n-ar fi fost stingherit de învăţători, de n-ar fi 
suferit de plaga uceniciei — cîte din deznădej¬ 
dile faptelor de arme nu s-ar fi amestecat în 
^ndurile ce le neagă cu o bunăvoinţă ce ne de¬ 
zamăgeşte ! 

Marc Aureliu n-a avut conştiinţa neantului 
ca războinic. Ce poezie stranie am pierdut! 
Searbădă înţelepciune l-a ferit de contradicţii¬ 
le care dau atracţie de mister vieţii. E prea 
multă acceptare în împăratul roman, prea 
multă împăcare, prea multă ruşine de ejrtre- 
mităţile cugetului. în sfîrşit, prea multă dato¬ 
rie. Să-l fi văzut, însă, în fruntea legiunilor du- 
cîndu-le spre mărire cu un dispreţ echivalent 
patimei de cucerire! — Trăim cu adevărat în- 
cercînd o pasiune cu contrariul ei. A nu lua un 
leac fără otravă, şi viceversa. Cînd urci o pantă 
fii simultan în punctul simetric al scoborîşu- 
lui. în felul acesta nimic nu-ţi scapă din pu - 
tinţele de-a fi. 

La toate întrebările noastre răspunsul 
Plictiselii e acelaşi: lumea asta e o lume 
răsuflată. 

Astfel, te hotărăşti să faci totul împotri¬ 
va Ei. 

Noul nu există decît în noi. Nici în lucruri şi 
nici în fiinţe. „Realul” e o feerie de aparenţe ce 
te încîntă, cîtă vreme cîntecul tău sprijină rit¬ 
mul jocului lor. Fără înstrunirea noastră, vă¬ 
lul ce susţine parada numită viaţă se sfîşie în 
fulgi plutitori de iluzie — şi din tot ce se 
desfăşura văzului nu mai rămîn nici măcar 
umbrele realului amăgitor. 

Funcţia plictiselii e sfîşierea acelui văl. — 
Avea-vom noi atîta putere de cîntec, încît să-l 
unduim mai departe peste o lume fictivă, exis¬ 
tentă în vîlvîirea închipuirii noastre ? 

întreaga fire e-o înşelare decorativă a muzi¬ 
cii lăuntrice. 

în dosul lumii nu se-ascunde altă lume şi 
nimicul nu tăinuieşte nimic. Oricît ai săpa că- 
utînd comori, zadarnică e scormonirea: aurul 
e risipit în duh, dar duhul e departe de-a fi aur. 
Să defaimi viaţa prin nefolositoare arheologii ? 
Urme nu sînt. Cine să le fi lăsat? Nimicul nu 
pătează nimic. Ce paşi să fi trecut pe sub pă- 
mînt, cînd nu există nici un sub ? 

Rămîi cîrmaci pe undele aparenţei şi nu te 
scoborî în sol al straturilor ascunse. Irealitatea 
e la fel. Că eşti la suprafaţa mării sau în adîn- 
cul ei, tu nu poţi şti în nici un loc mai mult 
decît în cel [în] care te afli. Şi nu te afli nicăiferi, 
căci nicăieri e vastul pretutindeni. 

Visul nu-i mai înşelător ca spuză a somnu¬ 
lui sau a trudnicei cazne din zi. Vis e peste tot. 
Vedeniile impalpabile ale nopţii cum ar fi ge¬ 
loase pe stafiile zvonite-n hai^a dintre muri¬ 
tori ?! Alcătuirile lumii se-ntrec în nălucire. 

Din a întreţine patimi într-un univers fanto- 
mal, omul e vrednic de faimă. 

Tu, însă, urmează-ţi calea şi cu urgie ^ndi- 
toare apleacă-ţi razele s-o luminezi, asemeni 
unui soare sceptic. 


Cînd nu năzuieşti prin înclinări fireşti 
spre împliniri şi fapte, ce te împinge cu 
străşnicie spre săvîrşiri? Şi negăsind 
nici o dovadă împotriva trindăviei, ce te 
mînă spre febra ceasurilor şi-a actelor? De un¬ 
de remuşcarea risipirii vremii, după ce-ai în¬ 
trevăzut substanţa de deşertăciune a timpu¬ 
lui? 

Fiece clipă se pierde pe vecie. Un în curînd 
al nefiinţei te paşte la întretăierea respiraţiei 
cu lumea. Ce amîni, ai amînat pe totdeauna. 
Moartea e de faţă, iar tu nu poţi rămîne putinţă 
în ea — eliminare incurabilă a posibilului. 

De nu m-ar fi urmărit acel in cunnd fatal, 
nimic n-aş fi adăugat înregistrărilor simţuri¬ 
lor. Toate le-aş fi lăsat pe seama bătrineţii. Ci¬ 
ne nu-i pîndit de chemările sfîrşitului are timp 
nesfîrşit. Şi de aceea nimic nu-ndeplineşte. 
Orice înfăptuire — şi-n primul rînd înfăptuirea 

ta — derivă din obsesia statornică a morţii. 
Chemările ei creează voinţa, dau accente pati¬ 
milor şi răscolesc instinctele. Frigurile acţiunii 
sînt ecoul ei în timp. De n-aş simţi că sînt des¬ 
chis morţii oricînd, că n-am acoperire şi întări- 
turi din partea ei, nimic n-aş şti, nimic n-aş 
vrea să ştiu, nimic n-aş fi şi nimic n-aş vrea ^ 
fiu. 

Dar văd că ea-i aci. O văd. O fug şi o apropii. 
Sînt ea şi nu sînt ea. Ce-i rană-n mine e spu- 
zeala ei. Şi-s rană peste tot. 

Am întrezărit adesea, purtat pe melodiile 
nesomnului, lumina galbenă a dimineţilor şi 
lucrurile nehotărîte de-a se deştepta. Paseri ci¬ 
ripeau fără rost unei naturi înstrăinate parcă 
pe veci de ziuă. Şi ^ndurile mele ciripeau şi 
ele, dar înapoi spre noapte. Atunci vedeam 
sclipirea violetă a morţii şi încercam zadarnic 
să mă presar pe lipsa de vecie a zorilor, să cred 
în dimineţi. 

... Şi dacă-mi port amintirea spre toţi aceia, 
de la care am învăţat ceva, mi se pare că secre¬ 
tul atracţiei lor pleca din vecinătatea morţii. 
Fiind veşnic la margine, ei se aflau pe tărîmul 
firesc al cunoaşterii. în glasul lor răzbătea ago¬ 
nia savantă a materiei, cu destinul ei firav şi 
dureros, şi cuvintele lor se desprindeau grave 
şi inutile, nervoase şi amare — concepte în de¬ 
zastru, în înfloriri finale. Căldură n-am întîlnit 
decît în sufletul lor. Din ei emanau miresme 
^ndite, sentinţe purtate pe-un agresiv par¬ 
fum. Amestecul de boală şi vitalitate răstoarnă 
ciudat alcătuirile fireşti, căci ei nu erau pe nici 

un meleag ^ erau pe toate. Răul ascuns în 
frăgezimile vieţii — ce coexistenţă de toamnă şi 
de primăvară în idei I N-am iubit decît pe cei ce 
n-au înţepenit în nici un anotimp — şi-n preaj¬ 
ma lor, împrejmuiţi de moarte, uitam climatul 
spiritului, devenind spirit cu ei. 


Că oamenilor nu le e ruşine să existe, 
de mult, de mult o ştiu. N-am contenit 
a mă mira de mersul lor încrezător, de 
ochii lor întrebători, dar fără chin, de 
ţinuta lor trufaşă de viermi verticali. Nu i-am 
văzut recunoscători pămîntului şi nici închi- 
nîndu-se cu galeşă cucernicie rodirilor lui tre¬ 
cătoare. Adoraţia-i un fruct al izolării. Şi mu¬ 
ritorii zilnici — ce veşnici ar fi de-ar cheltui pu¬ 
terile în suspine bucuroase, de-ar avea atîtea 
iluzii că paşii lor ar călca pe-un univers de ca¬ 
tifea I Dar nu I Pe unde trece omul nu-i decît 
prăpăd şi siluire a aparenţei. N-am zărit în el 
frigurile cu care să umple spaţiul şi să păleas¬ 
că cerul. Viaţa laolaltă nu-i de îndurat decît 
într-un extaz comun şi nimic nu-i mai rar sub 
soare decît extazul. 

Soarele luceşte ca să ne-ncălzim? Nopţile 
ne-acoperă ca să ne acoperim de somn ? Ma¬ 
rea, ca s-o cucerim ? — De cînd folosul a apă¬ 
rut în lume, lumea nu mai e. Nu mai e în far¬ 
mec. Doar adoraţia respectă lucrurile în ele în¬ 
sele, şi viaţa nu-i viaţă fără lacrimile de fericire 

ale suferinţelor prilejuite de ea. Pe pajiştile ei 
înşelătoare m-am înălţat cu ea cu tot, cînd ini¬ 
ma în dans se măcina de-un cîntec ruinător. 

— Cum m-ar înghiţi pămîntul pe care l-am îm¬ 
brăţişat cu lacrimi şi l-am dispreţuit cu sînge ? 
Să putrezesc sub el, sub el ce nu-i eternitate 
decît ca mormînt ? Nici im fior să nu strămute 
cimitirele spre im pămînt mai pur ? 

...Aşa ajimgi să te scalzi cu egală patimă în 
naştere, în tinereţe, în moarte, în nimic şi-n 
veşnicie — nepăsător de ţeluri, scîrbit de ros¬ 
turi şi de desăvîrşiri. Oriunde-ai merge — e 
acelaşi lucru. Spui: veşnicie, fiindcă fiorurile 
tale au frînt timpul— şi cînd ele au fost înfrinte 
de timp zici: nimic. 

Vinele se umilă de im suflu cald — şi atunci 
tremuri de speranţe, şi-ţi spui: viaţă, tinereţe, 
şi te ^ndeşti cu freamăt la dragoste şi la viitor. 

— Sau cînd în ele circulă gînduri numai, şi a- 
dieri de teamă, cu linişti dureroase, atunci îţi 
zici: moarte, şi toate bălăriile timpului ţi 
se-ncîrcesc în suflet. 

Astfel îţi dai seama de rostul tău de pătimaş 
al aparenţelor. Cu o înflăcărare suferindă con¬ 
tinui a te alipi şi a te dezlipi de toate, uand 
după împrejurare, orbit sau dezmorţit, neţăr¬ 
murita vremelnicie căreia te-ai dăruit. 

De n-ar săpa răni patimii nocturne o 
^ minte şubrezită, aş curma sonmul şi-aş 
Bîmprimăvăra întunecimile. Dar n-am 
B destulă sevă pentru mugurii nopţilor... 
Prea adeseori silit a le veghea sterp liniştea, cu 
mine în faţa mea, rămîn buimac în neiviri de 
gînd. 

Ce-aş născoci în şesuri de idei şi într-un ze¬ 
ro mut al simţirii ? Aşa doreşti nemaivăzute li¬ 
ghioane să-ţi muşte carnea ostenită, ca sîngele 
să-ţi sfîrîie şi să-^ devină suflet. 

Fără otrăviri pătimaşe nu apar zorile — ră¬ 
bufniri în flnaluri de noapte ale rănilor noas¬ 
tre. — Sîngeri ? Atunci pîndeşte aurora şi soa¬ 
rele se plămădeşte-n tine. 

Tot ce se naşte şi e viu porneşte din înăspri¬ 
rea suferinţei în luptă cu lumina. Ziua ? Sănă¬ 
tate a viciilor noastre. 

Un decadent al zorilor... 


Obosit de-a şti atîtea şi mai obosit de-a 
le lămuri, invidiezi pe Jupiter c-a-nlo- 
I cuit prin trăznete cuvintele. 

Să treci vocile pe hîrtie şi tainele în vor¬ 
bei Spiritul vrea să explice sufletul. Greşeală 
vicioasă ce defineşte omul; cuprinsul ei, cultu¬ 



ra. 

Boala tălmăcirii — crimă împotriva virtua¬ 
lităţii şi a muzicii... 

PWn vorbe ne uşurăm de poveri, prin care 

am fi mai mult. Cei ce nu scriu, cei ce nu se 
scriu, există neatinşi, sînt infinit prezenţi. 

Spiritul roade posibilul. Şi ceea ce numim 
cultură e o lepădare de izvoarele noastre. Ne¬ 
fiinţele lumii devin fiinţe prin cuvînt, cu preţul 
nostru. E^resia dă viaţă pe cadavrul plăsmui- 
torului. Nimic din ce ai spus nu mai e al tău. 
Şi nici tu nu-ţi mai aparţii. 

Nici o noapte pe care am înţeles-o nu mai e 
a mea. Şi nici o dragoste. 


Văd carnea din jurul meu. Văd carnea 

■ mea şi cea de pretutindeni. Hoit dulce 
şi-nduioşător. Prin ea învaţă duhul ce e 
cald şi frig; prin ea se caţără viermii în 

idei. 

Cele mai pure reflexii, făcînd drumul con¬ 
trar al nemuririi, nu vor ajimge să ne dea icoa¬ 
na nesfîrşitului muritor ca un fior subit al ei. 
E ceva putred pînă la sublim în carnea asta. 
Vajnică vremelnicie accesibilă pipăitului. Ab¬ 
solut pe sfîrşite dezvăluit senzaţiei. Plăcerea-n 
plînset şi plînsetu-n plăcere — e tot secretul şi 
substanţa ei. O simt aici, atît de aproape, atît 
de puţin veşnică, la îndemîna mofturilor — 
şi-o văd apoi întinsă în culcuşul subteran, vio¬ 
letă, verde, vis teşit, spoială de fostă existenţă, 
rinjind lichid răzvrătirilor de altădată, sălaş 
defunct în care s-au dospit dragostele. 

A fi: alternanţă de cald şi de frig. Şi cîteva 

nădejdi în plus. Să calc peste trup, să strivesc 
germenii de viermi ce se frămîntă şi roiesc sub 
^nduri, şi poartă-n zeama lor invizibilă imen¬ 
sa nefiinţă. O, nu I Cu ei voi merge înainte pe 
pămînt, pe spaţiul lor nativ. 

„Boala dorinţei”, la care se împotrivesc reli¬ 
giile, voi şti cum s-o îngrijesc. Nu eu voi pune 
capăt zbuciumului fatal şi-ndurerării mîndre 
a cărnii. Tragicul ei apostolat îl voi urma cu în¬ 
vieri de victimă. De ce mi-aş pironi priviri spre 
ceruri, cînd în preajmă-mi, în mine, în ce-i mai 
al meu, se zbate ea în părăsiri atît de crunte I 

Un vai / trecut în materie, o exclamaţie ce-a 
prins formă — atîta-i trupul omului. 

Şi de aceea încheieturile lui emană o vagă 
tînguire, ce se-nfiripă-n glas sfîşietor în scîr- 
ţîitul oaselor şi moare apoi în moleşeala sufe¬ 
rindă a săului. — în răcelile lui sim^ lespezi şi 
toate absenţele nemărmuririlor; dorinţele s-au 
furişat în mortăciunea lui, în sîngele stătut, iar 
în înfierbîntări foiesc dorinţe ca-ntr-un infern 
de raze. Căci frigul lui preschimbă-n sloiuri 
zvâcnirile nebune ale dragostei, precum căldu¬ 
rile lui ridică-n dragoste scîrba şi nimicul ei. — 
Astfel ajungi să-l îndrăgeşti cu milă, să-i pipăi 
— trup milostivit de trup — rosturile pieritoare 
şi să-ţi zici: ce fără nimeni e trupul omului I 

H Destin valah 

N-ai nevoie de boli să-ţi biciuiască du¬ 
hul, nici de fatalităţi să-ţi macine ador¬ 
mirile minţii. Ia seama necontenit la 
neamul ursit nesoartei şi, de-ai face din sufle¬ 
tul tău inventarul raiului, nu vei găsi puterea 
să cazi pradă alinării. Va rămîne sub fericirile 
tale un spin, mai crincen şi mai ascuţit ca 
ghearele scorpiilor demente din poveşti, ce te 
va însîngera în dulceţile uitării şi-ţi va iscodi în 
sîngele fără străbuni un lichid lepros şi infinit 
prevestitor. Cot la cot cu aşa-zişi[i] oameni, 
umăr la umăr cu stafii de idealuri roase de ca- 
ri[i], înnămolit în decepţii ce se-ntind ca rufele 
murdare, viaţa devine o ^lă a resemnării, de¬ 
venirea o putoare cosmică atenuată de ridicol. 
Cine a ucis viitorul într-un neam fără trecut? 

Oriîncotro te-ai duce, blestemul lui te urmă¬ 
reşte, îţi munceşte veghile, te chinui pentru el, 
căci oricît ai urî acele Ursitoare ce i-au anulat 
destinul din veacuri peste veacuri — universul 
nu te mîng îie de spaţiul nefericirii în care te-ai 
născut. Nenorocul valah simţit în vine face cît 
boala lui Pascal — şi, pînă-n ^t fiind în el, eşti 
Iov automat Ce nevoie să ai de lepră cînd soar¬ 
ta te-a plămădit şi treaz, şi valah ? O dramă de 
două ori n-are deznodămînt, acţiunea fiind fu¬ 
nebră de la temelie I 

De-ai putea măcar dispreţui acel nenoroc. 
Dar el e mult prea mare. îţi zdrobeşte ironia, 
îţi ciunteşte surisul, îţi spulberă uşurinţele 
deşteptăciunii. Ai vrea să ai bunăvoinţă. Dar 

cum ? îţi zici: ţara ta e-im dmitir superficial I — 
Şi cu cît îndulceşti ireparabilul, cu atîtîţi creş¬ 
te mîhnirea. Ocnaş al timpului e orice român. 

Tu îţi cunoşti semenii de Valahie şi rînjetul 
lor mieros de hoţi de cai trecuţi prin saloane. 
Înfrîngeri de o mie de ani au născut lichele în¬ 
fumurate de-o isteţime stearpă, iar în ţăranul 
vlăguit de dureri fără suflu, un văz al lumii al¬ 
cătuit din glod şi ţuică — şi cruci strîmbe de 
lemn ce veghează morţi fără mîndrie. în ţinti- 
rimele de ţară desprinzi simboluri pentru ţara 
însăşi, căci în nici o parte a lumii atîtea bălării 
n-au acoperit amintirea celor ce au fost cu o 
atît de generoasă demonstraţie a uitării. Să nu 
fi lăsat Roma nici o picătură în sîngele acelui 
neam? Să nu fi moştenit el, cu cele cîteva cu¬ 
vinte ale ei, şi urme de orgoliu, de înălţare, de 
putere ? Să nu fim demni măcar de sclavii ei ? 
Trecerea noastră prin lume nu poate trezi în¬ 
găduinţă nici scursurilor romane. 

Cu ţara ta te întîlneşti din nevoia de o dez- 
nădejde-n plus, din setea de un spor de nefe¬ 
ricire. Sînt român prin fondul de autoumilire 
existent în condiţia omului. Nimic nu mă lin¬ 
guşeşte de-a aparţine acelui spaţiu, decît nă¬ 
zuind de-a zace în dureri a căror vină nu o 
port şi de a-mi ^tui orgoliul în incurabila vădi¬ 
re a nefiinţei noastre. Ceilalţi oameni sînt sau 
nu sînt. Dar nici unii nu-s aşa de puţin ca noi! 
Atît de puţintel! Diminutivul e divinitatea 
noastră. Pînă şi moartea e de mina a doua în 
„piciorul de plai” al infinitezimalului naţional. 

Ţara nu ne-o îndrăgim decît ca sursă de ne- 

mîn^iere. De-ar deveni măcar o pacoste! Şi în 
rău trebuie să fim îngăduitori cu ea, să-i acor¬ 
dăm onoarea uneia de care nu-i capabilă. — 
Nimicire I Frînge-mi cugetul I 

Ce piază rea a pecetluit începuturile noas¬ 
tre ? Şi ce sigiliu a întipărit semnele lipsei de 
menire ca o ruşine iniţială ? Nici o cunună de 
mărire n-a-mpodobit vreodată tivdă de valah. 
Cu capul în pămînt îşi plimbă destinul slugar¬ 
nic urmaşii presupuşi ai celei mai falnice ginţi. 
Robi ai dezmăţului, ei nu ştiu că făptura îşi a- 
tinge rostul umilind soarele prin străfulgerări 
de pasiuni şi prin delir de superbă semeţie. 
Sclavia e balta în care se tolăneşte laşitatea 
balcanică, nămolul voluptuos al colţului de 
Europă zăcînd în delicii, lipsite de scuza no- 
bleţii sau a viciului. 

De ce providenţa ne-o fi urnit din vasta na¬ 
tură ca să-şi rîdă de noi, ^bovindu-ne de po¬ 
mană? 

La descălecarea voievozilor a cîntat o cucu- 
vaie... 

... a cărei cobe îţi ţine parcă, pe malurile Se¬ 
nei, ecou de neprielnicie, ca pentru a măsura 
o răposată soartă din inima atîtor glorii. 



Adesea mi-am luat rămas-bun de la 
viaţă. îmi ziceam întru inima mea: firea 
e pecetluită. Ce să mai cauţi în ea? Pen¬ 
tru tine nu e loc: desparte-te de toate. 

fa O cruce pe ce-ai fost şi una şi mai mare pe 
ce-ai fi putut să fii, trinteşte-ţi trupul de pă- 
mînt, sfîşie-ţi veşmintele şi fostele credinţe, 
smulge-ţi părul dintr-o glăvă^nă* asasină de 
speranţe, şi cu braţe crîncene deznodînd în¬ 
cheieturile suprimă pomenirea întîmplăiii ta¬ 
le. 

... Dar cînd să trec la înfăptuire, inima îmi 
răspundea: „Tu îţi iubeşti stîrvul mai presus 
de toate. Şi cînd ai călca pe ultima dorinţă, 
cînd nici în timp şi nici în veşnicie o clipă n-ai 
găsi ca să răsufli, părăsit de toţi şi părăsit de 
tine, în bătăile mele ar mai mocni o sete, prin 
care eşti, oricît tu n-ai mai vrea să fii. Sîngele 
tău, la care s-au adăpat gindurile şi alţi dia¬ 
voli, cînd tu te afli mai străin de tine, năvăleşte 
în interiorul meu pustiu şi, din seră a deznă¬ 
dejdii tale, devin grădină de primăveri. Şi de 
cîte ori n-am fost cea din urmă primăvară a 
tar 

Vrut-am sfîrtecărilor să-mi supun un cuget, 
vag răzimat pe-un trup. Şi cînd nici o stînjeni- 
re nu apărea ca să îmbune pornirea vinovată, 
din străfunduri se închega o voce, vocea foa¬ 
mei de fiinţă. Din ucigaş al iluziei tale, din sfînt 
al nimicului, preajma actului fatal te transfor¬ 
mă pe loc în slujitor al întîmplărilor din lume, 
într-un flăcău al întîmplării tale. 

Hoinar pe străzi întinate de semeni, de se¬ 
meni ce-i urmezi spre a-i fiigi, purtînd în cîrcă 
oboseala oraşelor şi încă strechea pe bulevar- 


* (înv.) Căpătă, tigvă, ţeastă. (N.ed.) 

dele timpului, te-ntorci acasă — şi-n încăperea 
singură, şi-n patul şi mai singur, ţărîna pudu¬ 
rilor geme: „eu nu mai pot, eu nu mai pot”. — 
Cearşafuri ce miros a pulpu şi duh înălbit de 
palori finale. Şi cînd în tine totul pare a se ru¬ 
pe, fiorul purei existenţe te readuce dincoace 
de tine, pe tărîmurile imediate ale greşelii, ale 
firii. 


I W De n-ai fi ascultat în prima tinereţe pia- 
|S nele dezacordate ale provinciei, cu ga- 
H me schilodite pe care suspinai în după- 
H amiezi fără capăt; de n-ai fi vegheat mai 
tîrziu nopţi de-a rîndul socotind clipele cu o a- 
ritmetică a incurabilului; de n-ai fi căutat adă¬ 
post surghiunului tău în aştri, în lacrimi, în 
ochi părăsiţi de fecioară — şi n-ai fi dezertat 
din toate leagănele firii - ai cunoaşte astăzi 
vidul, al lumii şi al tău ? 

Rarefierea vieţii preschimbă totul în ireal. 
Pun mîna pe lucruri şi ele-mi scapă, cum îmi 
scap. Pînă şi drojdia — suprem real — nu-i de- 
cît vis mai concentrat. 

Străinei — femeii de Ungă tine — ce ţi se 
plînge de greul mersului mai departe şi-ţi cere 
leacuri împotriva ispitei negative, tu îi răs¬ 
punzi; 

— „Priveşte irealul peste tot. Aşa uiţi poziti¬ 
vul aparent al suferinţei.” 

Şi ea: 

— «Dar pînă cînd ?” 

— „Pînă-ţi pierzi mintea.” 


Cu cit omul constituie mai mult o exi¬ 
stenţă distinctă, cu atît devine mai vul¬ 
nerabil. Ceea ce nu-i îl poate răni; un ni¬ 
mic e prilej de turburare — pe cînd pe-o 
treaptă vecină animalului îi trebuiesc emoţii 
puternice şi împrejurări hotărîtoare ca să fie 
prezent. Ai ajuns tu însuţi, fără margini în dez- 
mărginirea ta? Atunci cine-ţi va scoate săge¬ 
ţile pornite din otrava timpului ? Te-ai înveni¬ 
nat de cîte ori ai inundat albia menită respira¬ 
ţiei de muritor etern. Orice te atinge, cînd a- 
tingi prin ^nd tărâmurile oprite plămînilor sor¬ 
tiţi vremii. Reflexiile n-au nevoie de oxigen, de 
aceea le ispăşim aşa de crunt. Vecinătatea 
veşniciei determină vulnerabilitatea ca feno¬ 
men specific omului, iar Inutilitatea — farme¬ 
cul firii lui. 

întru cît ştiind mă desfăt într-o absenţă de 
rosturi — sau acţionez fără nici un folos decît 
acela al îndulcirii urâtului — întru atît sînt om. 
Plugar în Sahara, e demnitatea lui. Un animal 
ce poate suferi pentru ceea ce nu este, iată o- 
mul. 

Că mai sînt şi-mi fac încă potecă prin 
treburile lumii, s-o mulţumesc raţiu¬ 
nii ? Poate şi ei. Dar în ultimul rînd. Oa- 
.. . menilor? înfăţişărilor? Nici unii şi nici 

unele n-au fost de faţă cînd nu mai eram. 
M-au ajutat întotdeauna după. 

Dar cînd dezrădăcinările lumii răzbăteau în 
Quartier latin şi tu purtai exilul tău printre a- 
tîţia Ahasveri, cu ce puteri mai îndurai robiile 
afurisite ale inimii şi vîjîitul de singurătate în 
ceaţa visătoare a bulevardelor? Fost-a pe St.- 
Michel străin mai străin ca tine ? şi mai iubitor 
sorbitu-i-a vreo tîrfă sau vreun cerşetor parfu¬ 
mul l ui vulgar ? 

întocmai ca veneticii spanioli, africani sau 
asiatici prin Roma decadenţei, gustînd scăpă¬ 
tatul culturii în confuzia sistemelor şl a religii¬ 
lor, şi vacanţi de ideal desfătîndu-se-n îndoie¬ 
lile Cetăţii — umbli şi tu dezabuzat prin amur¬ 
gul oraşului Luminii. Nimeni n-are rădăcini. 
Ochii trecătorilor sînt obosiţi şi-n ei se sting 
priveliştile natale. Nici unul nu mai aparţine 
vreunei ţări şi nici o credinţă nu-i mînă spre 
viitor. Toţi gustă un prezent feră gust. — Băşti¬ 
naşii, uscaţi, fără putinţe, mai au rejlexe doar 
în îndoieli. Secolul luminilor avea spirit în 
scepticism; în finalul de civilizaţie, scepticis¬ 
mul e vegetativ. Vieţii, fără orizonturi, nu-i ră- 
mîn decît revelaţia senzaţiei şi tropisme de lu¬ 
ciditate. Instinctele s-au măcinat. Strănepoţii 
scepticilor rafinaţi, fiziologic nu mai pot crede 
în ceva. Un popor pe sfîrşite nu-i capabil decît 
de extazul negativ al inteligenţei în faţa nimi¬ 
cului universal. 

Pe străzi respiri adierile de vid ale apusului 
şi-ncerci să-ţi vînturi zori, ca pentru a nu re¬ 
cunoaşte că eşti la gradul de asfinţit al Cetăţii. 
Şi atunci te ridici prin vrere deasupra ei. Şi vrei 
să te salvezi. în ea, cine şi ce să te ajute? 

Nimic nu m-a ajutat, nimic. Şi de n-aş fi a- 
vut la îndemână largo-ul din concertul pentru 
două viori de Bach, de cîte ori nu m-aş fi is¬ 
prăvit? Lui mă datoresc. în gravitatea dureros 
de vastă a legănării în afară de lume, de cer, de 
simţiri şi de cugete, toate consolările scoborau 
spre mine şi ca prin farmec reîncepeam să fiu, 
beat de recunoştinţă. Pentru cine ? Pentru tot 
şi nimic. Căci este în acel largo o înduioşare a 
neantului, un freamăt al desăvârşirii în desă¬ 
vârşirea nimicului. 

Nici o carte nu mă susţinea în cartierul în¬ 
văţăturii, nici o credinţă nu mă sprijinea, nici 
o amintire nu mă întărea. Şi când casele se 
pierdeau în aburi albăstrii, cînd, nordic şi de¬ 
şert, Luxemburgul în miez de iarnă înota în u- 
mezeală şi igrasia mucezea prin oase şi prin 
gânduri, departe de prezent, rămâneam năuc în 
mijlocul cetăţii. Atunci mă repezeam cu grabă 
chinuită spre sursa mîngîierilor şi dispăream 
şi înviam purtat pe absenţele sonore. 

După ce-ai gustat dezamăgit din otrava re¬ 
ligiei, tovărăşia muzicii te dezlipeşte de acci¬ 
dentele decepţiei. Vibraţiile ei nu se leagă de 
obiecte, de fiinţe, de esenţe sau de aparenţe, ci 
— în plin fior — nu mai atîmi de nimeni. Pe 
spaţiul ei prea-întins, pămîntul şi cu cerul nu-şi 
găsesc un joc de rătăciri, sînt prea mici şi n-au 

substanţa fulgilor ca să plutească-n el. Sune¬ 
tul — minciună cosmică substituită iniinitului 
— îţi îngăduie orice mărire, şi „sau Dumnezeu 
sau mă omor” e-un loc comun al muzicii. 


■ Cerul nu-1 voi lăsa în pace. Nu am ne¬ 
voie de nori cuviincioşi, de albastrul 
tîmp, de poezia ieftină a apusurilor dul- 
cege. înălţimi negre şi vijelioase, plutiri 
de păcură ce se întind molipsind de noapte zi¬ 
lele serbede, de ele îmi voi anina cazna cruntă 
sub soarele incolor I 

Nu vreau să bîjbîi prin târimuri fade plivind 
visurile de buruieni otrăvite şi mlaştinile lor 
de-un păpuriş fatal. în sîngele negru crească 
vegetaţie lipsită de lumină, m-am săturat să 
răsfrîng stele blînde şi să-mi acopăr noroiul 
traiului mîhnit cu poleieli fugare. Voi pune se¬ 
minţe în venin şi voi trezi la moarte aştrii vi¬ 
sători. 

Nu ştiu ce ucideri mi-au încolţit în sevă şi 
pînă unde plantele căţărătoare ale duhului — 
blestemele — s-au căţărat în duh. Eu nu-1 voi 
tăbăci cu înţelepciune, ci-i voi turna arome 
mai usturătoare, să nu-i sting flacăra înveni¬ 
nată ce întreţine firea. 

Iar tu, suflete al meu, prea adesea sufleţel, 
nu vei scăpa de-o soartă ce aşteaptă cerul. Nici 
tu nu vei mucezi în hodina muritoare, la care 
te-au sorocit strămoşi piperniciţi. Voi făuri 

spada nemiloasă, cu ascuţişul vesel, şi te voi 
aşeza spre neodihnă în leagănul ei însîngerat. 
Tu vrei să dormi, nemernic plămădit din aţipeli 
străbune, tu vrei să dormitezi asemenea albas- 
trului plăpînd din care te vei fi rupt şi tu ca 
toate sufletele de sub soare, năpăstuite de 
blîndeţe şi de cuminţenie. Dar eu veghez între 
pămînt şi cer, şi fi-voi la pîndă cînd oboseala 
ta se lasă-n Cel de Sus, aripile cu bici de foc ţi 
le-oi plesni, şi vei cădea, Icar zănatec, în mările 
eului învolburat. 

Pînă cînd să mai îndur dorul tău de laşe me¬ 
leaguri străvezii şi să mă îndoi sub legea ce te 
mină spre aştrii liniştiţi, rămînînd singur cu 
mine, [... ]*de jos — şi tu foind, şopîrlă a văzdu¬ 
hului, pe un azur decolorat de calm?! 

în pat de ace te voi pune, în patul inimii. Cu 
răni te voi fereca în ea. Prin lume, cum aş mai 
umbla, tu rătăcind în alte lumi, ^mbindu-mi 
de acolo tînjelii mele lîncede ? Aici, în forfoteală 
şi necaz, aici te-oi ţintui fugar şi trădător al 
chinului I Cu spada îţi voi curma zelul, zelos al 
raiului I Şi dacă este să mă părăseşti, din mine 
ai făcut un ucigaş! 


Flacără I — putinţă vizibilă de a nu fi! în 
jocul tău de este şi nu este, în verticala 
m ta pieire, mi-am aescifmt înţelesul mai 
H mult ca-n toate învăţăturile, cu. legi şi 
cu idei. Tu pari a fi eternă şi te înalţi însufleţită 


Cuvînt lipsă în fotocopie. 

de văpaia ta, moarte însorită ce fură semnele 
vieţii. Spre ce se avîntă nefirea ta subită ? Spre 
ce fire? 

De ce nu-ţi treci zvîcnirea ta mistuitoare ca 
să-nviezi jăratecul de sub cenuşa mea? în tine 
aş creşte, în amăgirea strălucirii tale, şi cum 
m-aş stinge apoi cu tine în pîlpîiri ce sînt închi¬ 
puiri de veşnicie f 

Asemenea văpăilor tale ce se ridică spre-a 
înşela căderea de la temeiul creşterilor, am 
zburdat şi eu în lume, departe de mormînt, 
spre a fi, prin înălţime, mai aproape de el. Lip¬ 
sa de orice folos e comoara avîntării tale. Tu nu 
te prinzi de nimeni şi nimic şi pari a mintia cu 
gingăşii tăcerea spaţiului, dar adierea ta, sen¬ 
sibilă auzului pentru neant, e însăşi vocea ne¬ 
fiinţei. A Fiinţei ce vrea să fie şi nu poate. Al 
neduratei glas, tu ne dezvălui că-nvăpăierea 
de-o secundă e taina ce face ca un lucru să fie. 
Noi spunem că este, cînd prin credinţe şi iluzii 
îl prelungim peste focul instantaneu, peste cli¬ 
pita iradiantă. 

... De cine m-aş agăţa prin Vagul traversat 
de flăcări, eu însumi flacără mai pieritoare de- 
cît toate ? Dar totuşi, dacă lumea e o noapte, 
mărită de umbrele luminii, artind eşti oricum 
mai mult decît acoperindu-ţi capul cu spuza 
liniştii şi scrumul indurării. Dumnezeu e o 
minciună ca şi viaţa şi poate ca şi moartea... 

Voi mi-aţi rămas, focuri ale inimii şi aparen¬ 
ţe parfumate de deşertăciune, în lumea-n care 
flacăra m-a învăţat că: totul e zadarnic, afară 
de zădărnicie I 

Deodată o vrăjitoare îţi turbură apele 
sufletului. Glasul ţi se-ntunecă, ochii ţi 
se-mprăştie şi părul vîlvoi se agaţă de 
părticele invizibile de groază, răspîndi- 
te-n aer. Drojdiile luminii se aprind şi se sting. 
Cine a pus foc simţurilor, cine-a dat strălucire 
de moarte fiorului viforos şi senzual ce despică 
moleşeala cămurilor, ca-n baladele străvechi 
cu sînge-n cupe otrăvite? 

Treceai primăvăratec printre oameni şi iată 
fulgerul spintecîndu-ţi măruntaiele sub cerul 
senin: aşa trebuie să fie înaintea omorurilor. 
Te scalzi într-un venin luminos şi tresalţi ros 
de-o dispariţie, dulce în amarul ei sărbătoresc. 

Ce neghină a prins floare-n inimă, de umbli 
prin miriştile firii cu osîndă voluptuoasă, în- 
veşmîntatîn purpuri sclipitoare de vină? Şi de 
unde atîta fericire cînd porţi atîta povară ? Prin 
timp trec stafii venite din viitor. 

Temîndu-te de temerile tale, dai razna prin¬ 
tre ceilalţi. Cauţi petrecere, vin şi dans şi lu¬ 
mea pipăirii. Şi cum îi vezi în^âlrindu-se, în- 
şelîndu-şi vidul prin gest şi untul prin mişca¬ 
re, prefăcîndu-se a uita mijloacele uşoare cu 
care acopăr prăpastia din faptul respirării, îţi 
zici fără să vrei: doar cei ce-şi fac seama nu 
mint. Căci numai murind muritorul nu minte. 
— Şi astfel pleci. Şi ei dănţuiesc mai departe, 
voioşi de umbra de realitate, la care se răco¬ 
resc o clipă, dăruindu-se minciunii preţioase. 
De ce s-ar trezi ei, ca totul să nu fie? — Cu 
ochii deschişi, existenţa se evaporă. Oamenii îi 

închid ca s-o păstreze. Şi cine nu le-ar da drep¬ 
tate? Scîrbit de firea spălăcită de văzul clar, 
cum n-ai dori pleoape ferecate pe veci, cu min¬ 
ciuna proaspetei realităţi ? 

Vampir al cucutei nu vreau să mai fiu şi nici 
în ierburi vitrege să-mi culeg tăria clipelor. în 
suflet ruginesc crime de cuget şi hoituri care 
au îmbrăţişat cerul. Cine-ar vărsa ţintirimele 
lăuntrice, ar supravieţui adîncului său vizibil ? 
Ne acceptăm, flindc-am pus lespezi pe putre¬ 
gaiul nostru, piroane la porţile inimii, şi am lă¬ 
sat să-i înfrunzească maidanele. Priveliştea ia¬ 
dului interior ar pune în mîinile scîrbii pum¬ 
nale ce s-ar întoarce în noi. în el, arhanghelul 
e nene şi pe sîni se-ncolăcesc şopîrle, puroiul 
curge-n âmbetul fecioarei şi umbra unei flori 
nu-i mai curată ca înjurătura ştoarfei sublu¬ 
nare. 

Vrăjitoare nevăzute, nu-mi mai răsculaţi sîn- 
gele cu sucuri rele, risipite-n aer. Desfermeca- 
ţi-mă de afurisenia de-a-mi fi mie străveziu. 
Nu mă ştiam şi fără voi ? De ce mă afundaţi în 
mlaştinile tainelor ? Ridicaţi veninul spaţiului, 
eu nu-1 pot absorbi fără sfîrşit. Sau vreţi să vă 
scăldaţi în iadul creaturii şi universul candid 
să-l transformaţi într-un scuipat de curvă ? 



Materia ar vrea să doarmă. Tu las-o-n 
pace. Las-o la fiind să se îţiece-n ea. 
Prea mult ai arat prin tine. Ce grăunte 
să mai rodească în ţelini răpuse de su- 

fiul sterpiciunii ? Moartea şi-a contenit visuri¬ 
le în ţesuturi îmbălsămate. Mumie în care gem 
patimi, cînd se vor rupe fîşiile ce te dărăpăne- 
ază-n veşnicie? Somnul — cu blîndeţi crude 
ca paşi de muribunzi — dărimă zidirea eului 
şi-l întoarce cu mers domol spre vraja absenţei 
primordiale. Clătinările materiei te scunfundă 
încet spre meleagul nedespărţirii fiinţei de 
vrăjmaşul el. Şi moartea se lasă asupră-ţi. 

Am aprins luminări; Dar ele nu mi-au lumi¬ 
nat viaţa. Zăbranicul duhului învăluia ostroa¬ 
vele speranţelor şi suspinam pe catafalcul lu¬ 
mii. 

Din calea semenilor mă voi feri, căci uneori 
aş da cu barda şi-n farmecele Cleopatrei. Pe 
sînl de muieri am visat mînăstiri spaniole, şi 
trupul lor nenuntit de ^duri se înălţa ca pi¬ 
ramide sub care depănam legende faraonice, 
îmbrăţişările lor aeriene şi bestiale, delirul lor 
setos, ce noimă le-ai găsit, cînd nici una nu te 
lăsa de unde ai plecat. Ele te depun în vid. Fă¬ 
ră falsul absolut al sexului slab nu m-aş fi u- 
milit în căutarea cerului. 

Vedenii subterane pîndesc fruntea, de ţeste 
goale îşi reazemă ea oroarea, iar inima îmi stă 
în trup ca inelul în degetul unui schelet. Şi fug, 
cu facla-n mînă, alergător pe olimpice iaduri, 
căutîndu-mi moartea. 

Naţiunile fără orgoliu nici nu trăiesc, 

\ nici nu mor. Existenţa lor e searbădă şi 
îV '' nulă, căci nu cheltuiesc decît nimicul 
^ „VTJ umilinţei lor. Numai pasiunile le-ar pu¬ 
tea scoate din soarta omogenă. Dar pasiuni nu 
au. 

Cînd mă întorc cu ochii spre actualităţile 
trecutului, din tot ce-a fost nu mă incintă decît 
epocile de mîndrie monstruoasă, de provocare 
gigantică, de nefericire triumfală, în care spiri¬ 
tul sătul de putere îşi lecuia sahetatea în cău¬ 
tarea unor şi mai mari puteri. îşi închipuie ci¬ 
neva ce se petrecea în conştiinţa unui senator 
roman ?Atîta patimă de stăpînire şi de bogăţie 
a epuizat vertiginos un neam. Dar atît de pu^ 
cît a trăit, a întrecut prin tărie veşnicia neamu¬ 
rilor anonime. Iubirea de bani, de lux, de viciu, 
aceasta-i civilizaţia. Un popor simplu şi cinstit 
nu se deosebeşte de plante. Violînd natura, 
creşti peste legea ta firească şi exişti efectiv, 
prăbuşindu-te. Tot ce pleacă din orgoliu e de 
scurtă durată, dar intensitatea infinită 
răscumpără micimea vremii. 

Pentni senatul roman. Roma era mai mult 
ca lumea. De aceea a dominat-o, a umilit-o, a 
înfrint-o. Un popor — şi mai ales un ins — nu 
creează decît refimnd ce nu e el, neînţele^n- 
du-se decît pe sine. 

Pricepînd pe alţii, devii gelatină, înţeleaptă 
şi cuminte. Dar nu mai zămisleşti nimic. Com¬ 
prehensiunea e mormîntul individului şi al co¬ 
lectivităţii, ce nu se mişcă decît cu ochii legaţi, 
cu slmţurile-n fierbere. 

Romanii respirau absolut în legile lor; ele nu 
erau asemuite cu altele, căci altele nu puteau 
exista. Tipul lor de umanitate era umanitatea 
însăşi. Republică sau cezarism — două forme 
ale aceluiaşi orgoliu, două feluri de a porunci: 
în prima te substituiai Jiăidic universului, în a 
doua. subiectiv. Legea şi capriciul hotărau — în 
aceeaşi măsură — soeula celorlalţi. Distanţa 
între un ţăran româLn şi un senator roman — 
sau de la natură la om. 

Imperiul a început să decadă cînd indivizii 
osteniţi nu mai aveau destulă forţă să înlocu¬ 
iască universul, cînd acesta a devenit o realita¬ 
te şi romanii au ajuns exteriori lor. Decadenţa 
e un fapt al înţelegerii, al excesului de perspec¬ 
tivă. Nu mai ai pornirea nebună, infinit îngus¬ 
tă şi infinit creatoare, de a fi numai tu. Lumea 
existînd — tu nu mai eşti. Religiile orientale au 
pătruns în Roma, fiindcă ea nu se mai îndes¬ 
tula cu sine. 

Creştinismul — cea mal neelegantă credinţă 
din cîte au existat vreodată — n-a fost posibil 
decît prin dezgustul de lux, de modă, de miro¬ 
denii şi de abateri alese. Dacă Roma n-ar fi tră¬ 
it cu atîta intensitate şi nu s-ar fi cheltuit aşa 
de repede, ruina măreţei ei trufii ar fi întîrziat, 
şi legea creştină ar fi rămas privilegiul de nein¬ 
vidiat al unei secte. Am fi avut astfel norocul 
vreunei alte credinţe, mai senzuale, mai poeti¬ 
ce, cu cruzimi de artă şi cu zădărnicii mîn^e- 
toare. 

Că Roma a căzut atît de jos, că ea s-a rene¬ 
gat cu atîta forţă acceptînd virusul oriental, ce 



îndreptar pătimaş 81 


probă prin negaţie de fosta ei măreţie I Căci ea 
n-a ratat, s-a prăbuşit. Numai civilizaţiile cu 
orgoliu minor se sting lent. Cele cu tării de 
soartă genială, fiind, în esenţa lor, boli ale na¬ 
turii, zboară înspre sfîrşit. Creştinismul ^ pus 
aripi setei de agonie a romanilor. Estetic, ne 
mai poate încă interesa. 

Cînd demonul neliniştitor îţi vîră probleme 
în instincte, învaţă de la romanii amurgului 
imperial ce-nseamnă luptătorul decadent. A te 
zbate fără nădejdi, a iubi fala mahmur, a fi fă¬ 
ţarnic în naivităţi 1 E singurul eroism compati¬ 
bil cu spiritul, e singura formă de a fi fără să 
înşeli inteligenţa. Să-ţi ardă sîngele — şi văzul 
să-ţi vadă. Şi tu ştii ce vede el... 

...Adesea m-am închipuit posomorit şi visă¬ 
tor trecînd prin forum şi prin temple, privind 
la busturile fără ochi ale zeităţilor ironice. 
Creştinii nu veniră încă şi inimiie vacante ale 
cetăţenilor nu mai tremurau îij faţa capriciilor 
divine. Absolutul se topise-n artă. Şi liber cu 
ei, liber de mine şi de crezuri, înfloream în urit 
şi mă topeam în plictiseala zeilor dezmoşteniţi. 
Soarta mă aşeza în afară de timp. Cetăţean al 
lumii, cetăţean al nimicului. Lespezile răspun¬ 
deau paşilor, lipsiţi de adorare, cu ecouri înă¬ 
buşite, şi spaţiul devenea prea mare, urbea nu 
mai avea ziduri, casele se clătinau. Ce făceam 
cu atîtea întinderi, de ce atît imperiu în inima 
care nu bate înspre viitor decît cu iluziile ce¬ 
tăţii ? Fără rădăcini, în pustiul pămîntului, o- 
chii mi se împlîntau în orbitele oarbe ale zeilor, 
sorbind în ele celălalt pustiu. 







în tine rodesc grăunţe de lepră. Carnea 
arsă de nesomn fierbe duhori care storc 
mugurilor sucul creşterii blînde şi-l 
preschimbă-n muzeală rînjitoare. Aşa- 
ză-ţi tîmplele pe muierea râncedă şi suspină 
după raiurile muririi, îneacă-ţi freamăte fără 
nume în trandafiri putrezi, presăraţi pe sfîrşi- 
rile trupului. 

Tu nu vezi măreţia morţii întinandu-şi bra¬ 
ţele de tihne ca să-ţi curme o trudă fără făga- 
şuri ? Viaţa-i un tertip al nebuniei şi cine ca- 
de-n cursa ei calcă pe-un drum deschis de 
propriul său sînge. 

Am vrut să trăiesc şi am trăit, deşi am pre¬ 
simţit că-i nevădit să fiu. Cum să mă ţin în cli¬ 
pe, cînd naşterea m-a osîndit călău al timpu¬ 
lui? 

Am iubit şi m-am iubit. Dar dragostele s-au 
ivit murind, fulgere mucegăite, extaze-n mă¬ 
runtaie de puroi, simţuri de şarpe cald. 

Tu, Doamne, lasă sannele morţii la căpătî- 
iul meu. Să te înşel pe tine nu vreau şi nici pe 
mine. Uite-mă, cum stau aici. Avut-ai fiu mai 
blînd în răutăţi ? Să mă las pradă uitării cu ale 

tale fiice? înfhinzească sfîrşitul pe anii mei 
sfîrşiţi. Căci clipele ce mi le-ai dat sînt bube 
ne^e, al căror rod umbreşte lumea Facerii şi 
nădejdea făpturii. Prin ele te văd, prin ochiul 
lor întunecat. Şi tu îmi ceri să te iubesc ? Voi 
înlocui aştrii tăi cu rănile sufletului. E)e ce 
n-am semăna lepra pe cer, să dăm altă înfă¬ 
ţişare neştiutorului azur ? Aş vrea o ploaie din 
tării cu picuri otrăvite, căci inima-mi tînjeşte 
după boli de stele. Aştri netămăduiţi, smulge- 
ţi-vă din rosturile voastre, măcinaţi-vă răul în 
leprozeria simţurilor mele, goliţi-vă de cer în 
iadul insului terestru I Sau pe voi nu vă încear¬ 
că nevoia tainică de pacoste ?I 


Proştii zidesc lumea şi deştepţii o 
dărimă. Ca să cîrpeşti zdrenţele de rea¬ 
litate şi să înjghebezi bietele lucruri, 
trebuie să n-ai bănuiala vinovată a du¬ 
hului şi obrajii să-ţi surîdă ca merele dinaintea 
ispitei. Cum te trezeşti, te îmbogăţeşti pe sea¬ 
ma firii. Ea se împuţinează, căci n-ai ce mai 
drege, prins în mrejele destrămărilor clar-vă- 
zătoare ale minţii. Firea e sărmană de totdeau¬ 
na. Noi n-o putem ajuta decît ne ştiind. Sărăciei 
ei iniţiale, ignoranţa îi adaugă petecele de iluzii 
care umplu golurile de pretutindeni. Existenţa 
e fructul inepuizabilelor bunăvoinţe ale neşti- 
inţei. 

Cînd ne pomenim din Este, nimeni nu su- 

feră mai mult ca el. L-am trezit, l-am chemat 
la nimicul său. Suferinţa firii e trezirea din fire. 
Nu mai îngăduim complicitatea cu ea, condiţia 
absolută a respiraţiei. 

Prostia ? A fi părtaş cu lumea. 

... Iar nouă — derbedei prin întinsul Nicăieri 
— ne rămîne închinarea la altarul unui falnic 
Nimic. Morţi nu putem fi. Cu mintea am cer¬ 
nut viaţa. Ea a trecut şi ne-a lăsat Patima. Un 
tot fără este. De aceea sîntem vii şi rîdem de 
credinţe; vajnici şi fluturăm prin toate; răi şi 
nespus de înţelegători — şi continuăm să ar¬ 
dem cînd toate flăcările s-au stins. în nemijlo- 
cirea unui neant carnal găsim rosturile pulsu¬ 
lui. Căci mintea nu-ţi îngăduie să vieţuieşti de- 
cît în răstimpul vrăjirii unui nimic sîngeros. 

De ne-am lăfăi la soarele prostiei I Ce căldu¬ 
ră de realitate n-am iradia într-un univers fic¬ 
tiv I Căci prostia blîndă şi dulce e un izvor de 
fire ce se hrăneşte din fîntînile Creatorului! 
Lumea-i odrasla neştiinţei. 


Ca o fiară pierdută prin drăgălă^iile fi¬ 
rii, tu nu-ţi afli pace nicăieri. Prapastia 
între suflet şi simţuri face soarta sino¬ 
nimă osîndei. Toate poftele te muncesc, 
în nimicul absolut — ochiul ar crea pajişti, u- 
rechea sunete, mirosul miresme, pipăitul plă¬ 
ceri — căci dorinţele urzesc un univers, dez¬ 
minţit necontenit de minte. Sufletul zice; ne¬ 
ant, simţurile: voluptate. 

Eşti ros de dureri şi poftele se-mbată de lu¬ 
me prin ele. Zadarnic refuzi cu ^ndul zidirile 
ei; patima le sprijină mai departe. Dorinţa se¬ 
cretează lumea — şi raţiunea, cu străduinţe 
vane, întinde un înveliş de irealitate peste ur¬ 
zeala de existenţă a simţurilor. 

Nu simţi că atunci cînd te afunzi fără milă 
în neant, neantul este, că respiră, se-nfioară şi 
se-nvolbură? Blestemul fiinţei nu-i mai slab 
decît al nefiinţei. Ce pace n-ai afla, de te-ai lăsa 
molcom sau învrăjbit în una din ele? Dar în 
suflet şi-n simţuri se zbat tării egal de mari. Nu 
vei găsi porturi în care să-ţi opreşti rătăcirile. 
Tu vrei să mori I Dar fost-a vreodată în ^ndul 
morţii mai multă nemurire şi mai multă veşni¬ 
cie în dorul de sfîrşit ? 

Voi fi şi eu stîrv, cu voi toţi, tovarăşi de ne- 
temeinicie, dar nici o lespede nu va strivi o 
inimă nemurită-n flacără. Mădulare desferme- 
cate de viaţă se vor odihni în popasul de veci; 
nici un mormînt nu va fi însă ocna unui suflet 
— semn de mirare ce unea un pămînt şi-un 
cer. 

Temniţă a mîndriei este moartea, dar ea-i 
neputincioasă cînd focuri îi topesc lăcăţele. Fi- 
orurile omului îi vor deşuruba porţile ce se în¬ 
chid pe clipele vieţii. 

Cine nu simte în el forţe ce scocioară inimile 
adormite prin cimitirele vremii, cine nu simte 
că el e scara pe care scoboară îngeri urgisiţi 
sau pe care urcă neliniştile osîndiţilor să se 
cuminece cu liniştea deşertului azur — ace¬ 
la înainte de-a părăsi măruntaiele naşterii 
s-a-mpărtăşit ca rob al morţii. 

Fii ca O floare în a cărei tulpină ar lîncezi un 
fulger ostenit. Ascultă cu jind melodii* negre şi 
îngrijeşte prin întunecimile tale nevinovate 
convalescenţele diavolului. 

Prin muzică, surpă cinstea şi statornicia As¬ 
trului, apropie-1 de fărădelegile sufletului, 
transformă-i căldura în pieire, ca razele, întor- 
cîndu-şi-le-n el, să se dezvăluie sieşi mai în¬ 
şelător ca inima. 


■ Muritoarele n-au decît două braţe. Şl 
speră-n ele să te prindă. Şi-ţi şoptesc 
vorbe pentru o inimioară oarecare, te 
înfăşoară în minieri întîmplătoare, şi 
tu zaci înflerbîntat şi treaz, ţandără din sufle¬ 
tul lumii. Ele ştiu mai bine ca noi că minciuni¬ 
le dragostei sînt singura poleială de flinţă în 
nesfîrşita Irealitate. Şi abuzează dincolo de bri¬ 
ce măsură în şantajul de existenţă ce le-a în¬ 
lesnit natura. Noi cădem în cursă şi terfelim 
infinitul de care n-am fost vrednici. 

în tine lumea îşi plînge ruptura de veşnicie 
— şi trecătoarele te-nnebunesc. Cum să îm¬ 
paci o dezbinare aşa de dureroasă ? Urăşti de¬ 
venirea şi-o iubeşti. Eternitatea, ca şi timpul, 
e rind pe rind păcat şi mîntuire. în preajma 
cărnii visezi temeiurile lumii şi-n umbra aces¬ 
tora vecinătatea beţiei muritoare. 

Să te-ngrădeşti nu poţi. Ce stîlpi ţi-ai pu- 

ne-n jur, cînd adieri sonore te-ntind dincolo de 
sursa îngrădirilor — de moarte ? 

Ros de-mpotriviri în soartă şi de spărturi în 
duh, te-nvălul de melodia restriştii. Scăpare 
nu mai ai. Sfîrşiturile toate te pasc şi vei muri 
de toate morţile. 

E cărare pe care n-ai fost rănit? Inima bate 
într-un timp bolnav. Te ştii în clipe şi clipele te 
ştiu. O nesfîrşire de spini devine devenirea. Iz¬ 
voarele vieţii s-au spurcat şi-n fîntînile sufle¬ 
tului mucegăiesc ape negre. Pe ele cum ai zidi 
un ospiciu al creierului ? S-a împuţit şi duhul 
şi timpul. Orfan de fire şl de tine, nebunia e 
acoperiş mai sigur decît moartea, în lumea-n 
care mintea nu-i sălaş. 

A iubi viaţa cu înverşunare — şi-a umbla a- 
poi cerşind mila de tine ţie însuţi in absenţa 
nelimitată iscodită de vidul tău, nemernic gră¬ 
dinar al nimicului, semănător de viorele şi de 
puroi... 

Omul e o holdă de neînţelesuri, în care ne¬ 
ghina e tot aşa de rodnică şi de strălucitoare 
ca şi boabele. Şi din neînţelesuri se ridică cel 
mai mare; un sfînt senzual. 


Moartea-mi picură pe creştet Strop de 
3 strop. Şi-n spaţiul fără ţărmuri, eu 
H n-am unde m-ascunde. Eu n-am un 
™ încotro. Ea se destramă din tării, în 

nouri de nefiinţă se apropie de mersul semeţ, 
săpînd încrederea verticală şi fără de folos. 

Să-mi sfredelesc mormîntul în întinderi ? E 
iarăşi rostul ei. De ce i-aş lua-o înainte ? Ea mi 
l-a sfredelit în suflet. Şi zac de mult în el. Mi-1 
priveghez cu viermi cu tot. 

Păşesc pe o materie care e giulgiu. Hcioare- 
le-s înfăşurate-n el şi, vrînd cu mîini să-mbră- 
ţişez bolţile nepăsării serafice, mă-mpleticesc 
în el şi-n sus nu pot zbura. Eu n-am cărări de- 
cît în jos. Gleznele s-au rîncezit în drojdia veş¬ 
niciei, iar acea vreme ce suflă încă în tine a tre¬ 
cut prin ţintirime şi-n clipele de care te făleşti 
răsuflă răposaţii. 


Mă asupresc sub tării. Sufletul reduce 
cerul la suflet. Unde privesc mă pri¬ 
vesc. 

Spaima e puntea între dor şi fire. Ce 
cumpăt să găsesc în ea ? Prezentul s-a rupt din 
timp şi timpul îşi varsă clipele ca un bolnav cu¬ 
prinsul măruntaielor. Acum, acum, tot ce-i a- 
cum e-un rău, iar ce a fost şi ce va fi, un leac 
închipuit unei istovitoare metehne. 

Afuriseala e aşternutul tău. Soarele lumi¬ 
nează un azil de noapte pentru cerşetori fu¬ 
duli. încredinţează-ţi trufia veşnicului Nicio¬ 
dată, hrăneşte-ţi setea din sîngele ce te mai ţi- 
ne-n rîndul ziselor fiinţe. Din inimă fă-ţi cupa 
ultimei sorbiri, înainte ca spaţiul preschimbat 

într-un pumnal să-ţi ambească plin de cuce¬ 
riri. 

Frînge-ţi lanţurile turbării; la Dumnezeu nu 
mai lătra. Să-i adaugi un nimb cu fierea ta, să-l 
faci mai trufaş cu extaze de venin ? Lasă-1 mai 
bine-n plata lui. El se va pierde prin sine, ca şi 
tine. El e mai putred decît toţi. Nu-s aştri licu¬ 
ricii descompunerii Lui ? 

Ca un vierme, fără stîrvuri, fără treabă, 
ce-şi cîntă-n psalmi de-a-ndoaselea setea de 
moarte, aşa să te tîrăşti prin zările fără de zare. 
Singur. Mai singur decît un scuipat de drac. 

Hulit de toţi, tu sapă-ţi groapa în hulă. Din 
lacrimi fă-ţi coşciug, din sminteală pernă. 

De-ai găsi vorbe cu care s-alcătuieşti o ru¬ 
găciune, ce-ar duce fiorul şi furia în oasele 
morţilor şi-ar face să le clănţănească fălcile în 
cadenţa veşniciei subterane! Dar vorbe nu gă¬ 
seşti şi nici nu poţi găsi. Veninul mut se-ntin¬ 
de pe suferinţele glasului. Doar inima mai bate 
toaca la prohodul minţii. 


Zile infinite, cum să vă pierd ? Să-ndur 
tristeţea fericirii voastre, nu mai pot. Să 
plec spre alte zile, cu alte bolţi, mai pu¬ 
ţin. Cer al Parisului, sub tine-aş vrea să 
mor I Pierzania ta o ştiu; vreo vrere nu mai am. 

Avut-am prea multe, sub lînceda ta oblădui¬ 
re, şi anii ce i-am hoinărit sub tine mă dezli¬ 
pesc de ce va fi să fiu. Viitorul mi se stinge-n 
ochi ce te-au sorbit departe de vremi. 

Nu te-am umilit visînd la alte patrii şi-n ex¬ 
taz nu m-am înjosit în rădăcini şi-n dorurile 
sîngelui. în ^l^rile lui au amuţit neamuri 
strîmbate de plug, şi nici un vaiet de opincă nu 
turbură melodiile norilor tăi, plutind ca-n me¬ 
nuet de îndoieli. în lipsa ta de patrie mi-am 
răsfrînt mîndria rătăcirilor, şi deznădejdea — 
imn împotriva timpului — se-mbracă-n însîn- 
gerări de nimb. 

Viaţa-i o nemurire de melancolie. Aşa îmi 
pare ultima şoaptă a învăţăturii tale. Găsit-ai 
învăţăcel mai credincios ca mine ? Chiar dacă 
soarta mi-a orînduit stingere pe alte melea¬ 
guri, sub tine mă voi stinge. Privirea mea din 
urmă pe tine se va-nfiora. Şi tu îmi vei răspun¬ 
de, flamură de apusuri, adiindu-mi pieirea. 


Ca un supravieţuitor al unei mari mo- 
limi, ce-a înghiţit iubite şi prieteni, treci 
prin ceasuri, însorindu-le de-o eleganţă 
înciumată. 

Şi ca o orgă ce-ar cînta de la sine pe ruina 
unei catedrale, acordurile inimii tale răsună în 
universul vacant. 

Infinitul e fără semeni; pe absenţa lor 
se-ntinde el. Oftatul cosmic uită nesfîrşirea în¬ 
şelătoare a sînilor, pe care se încheagă suspi¬ 
nul vag al neîmplinirii. Lumea stin^ndu-se, 
dragostea s-a stins şi ea cu slujnicele lumii. 

Fiori de prăpăd străbat foste iubiri şi din bu- 




94 CIORAN 


ze care sorbeau suflul vieţii picură o miere tre¬ 
cută prin fiere. 

...De ce nu mi-am afundat fruntea în mo- 
leşeala cărnii şi-n sudoarea dulce a materiei de 
ce nu mi-am tăvălit gfndurile ? Să-mi fi aşter¬ 
nut pe veci visul despatriat în sălaşurile lu¬ 
meşti ale Fiinţei vrăjite de timp! Tînjit-am du¬ 
pă veşnicii, cînd femeia era act Bietul infinit în 
doiî Memoria ucide farmecele fără trăinicie. 

Pe acele punţi, pe care dorinţa aşteaptă to¬ 
varăşele supremei minciuni, nu mai văd decît 
ţărmurile irealităţii între care mi-am aşezat un 
cort ţesut din glasuri de nefolosinţă, pînă ce 
apele, ridicîndu-se milos, s-or îndura să-mi 
surpe melodia şi vastul ei fără-rost. 


Mi-am cheltuit sufletul în zadar. Ce se¬ 
men s-a învrednicit de flacăra lui ? Şi ce 
semenă? De acum, voi împrăştia cenu¬ 
şă pe primăverile altora. Şi însumi mă 
voi îngropa sub cenuşa inimii şi-a dragostei. 

Senzaţii şi idei, atît mi-a rămas. Căci ră- 
mas-am in afară de eu. Nici un simţămînt să 
nu mai împodobească deşertul fiinţelor din 
preajmă, şi moară aştrii ce-i visam în ochii lor, 
stingă-se cerul din fundul patimii. Iadul năvă¬ 
lească peste Ideal, sub el să gemi, drumeţ ridi¬ 
col şi îndurerat, ce-ai stors din sînge esenţe de 
vrăji şi cununi încoronînd neantul! Ţl-ai măci¬ 
nat vredniciile fiorului, la care nimeni n-a răs- 

puns. la care nimeni n-a suris. Furişează-ţi 
ţeasta în înlăcrimata fire, zdrobeşte-o de ma¬ 
teria plînsurilor. ucide-ţi viitorul în nopţile al¬ 
be ale suspinului. Pe tmpul chel lunecă ab¬ 
senţele lumii, şi din psdida viaţă nu se edege 
decît un vaiet fără glas strecurat prin văgăuni¬ 
le minţii. 

Scobori din tine pe scara trezirilor fatale în 
Cetatea cuprinsă de adieri sonore şi de aluzii 
finale. Şi-ţi zici făr’ de înduioşare: în ce să mă 
înec ? în Sena sau în Muzică ? 






N 



Substanţa duratei e plictiseala, iar a 
luptei în durată, disperarea. 

Oamenii cred în ceva ca să uite ce sînt. 
Îngropîndu-se sub idealuri şi cuibărin- 
du-se în idoU, ucid vremea cu tot soiul de cre¬ 
zuri. Nimic nu i-ar durea mai crunt decît să se 
trezească, pe mormanul înşelăciunilor plă¬ 
cute, în faţa purei existenţe. 

Deznădajduirea? — A trăi inteijecţional. De 
aceea, marea — interjecţie lichidă şi infinit re¬ 
versibilă — e icoana directă a vieţii şi întruchi¬ 
parea nemijlocită a i nimii . 

Nici sănătate, nici boală; două absenţe, pe 
care le înlocuieşte vidul plictiselii. 

Universul n-eu’e alt rost decît să ne arate că, 
dispărînd, îl putem înlocui cu muzica — cu o 
irealitate mai adevărată. 




Alunecînd pe povîmlşul gîndurilor, 
prea adesea ed învinovă^t existenţa. Ea 
n-a păcătuit în nici un fel, decît, poate, 
prin acela de a nu fi. 

Secătuieşte în spiritul amar izvoaide învi¬ 
nuirilor. îndulceşte veninul neistovit şi dnis- 
mul săltăreţ al cărnii. îndrăgeşte cu necuv^ţă 
visătoare nerostul soartei. Mai inutil ca o co¬ 
metă într-o lume fără prevestiri şi mai zadar¬ 
nic ca sabia unui arhanghel într-una fără cer, 
plimbă-ţi destinul netrebuincios săiînd mădu¬ 
va iluziilor cu orbiri de om ce ştie lipsurile to¬ 
tului. Cu orbiri de om fără Jtîll. 

Su^nd rădăcinile înşelăciunii, îmbatâ-ţl is¬ 
codirile veghii cu ştiinţa falsă a firii. ŞIJ'K, în¬ 
tocmai cum firea ar fi. 


Fericirea îmi paralizează spiritul. împli¬ 
nirea în viaţă mă goleşte de mine, iar 
norocul dragostei şterge urmele măre¬ 
ţiei. Lipsa de eu a fericirii.» 

După ce-ţi pierzi — pînă la istovire — con¬ 
ştiinţa în voluptate, ce vijelios năzuieştl după 
frigurile dezlipirii I Să poţi sta singur în încăpe¬ 
rea ta: fără lume, fără iubită, sorbind dulceaţa 
nenorocului! Şi neîngrădit de nici im ideal, cu 
ochii storşi de existenţă, să-ţi întinzi osteneala 
visului dincolo de cer! 

în lume te-ai prăvălit şi, negăsind în ea hra¬ 
nă, te nutreşti dintr-o substanţă de surghiun. 

Viaţa adevărată nu-i în cumpăt, ci în rup¬ 
tură. Universul netămăduind rana inimii, sub 
stele trebuie să mă-mbăt de aiurări. Căci nici 
umerii şi nici creierul nu mai suportă povara 
neînţelesului. 

Prin idei adie suflul soartei. Şi Logica, spre 
care tinde vidul cugetului, se clatină. Sufletul 
macină categoriile. Şi cosmosul devine chin. 


Ca să ne răvăşim, pămîntul ni se-ntin- 
ţ . de sub picioare. Privit-am în sus, privi- 
' % t-am in Jos şi pe celelalte dimensiuni ale 

marelui încoteo, şi mi-am descoperit în 
toate paguba vieţuirii mele. 

Sleindu-mi simţurile, crezut-am să-mi omor 
veghea. Şi trezitu-m-am după îmbrăţişări în 
limpezimi cumplite. 

Vru t-am mîngîieri, înteţindu-mi pofta de 
măriri. Şi m-am pomenit rob al înţelesului in¬ 
curabil al duhului. 

Prin ameţiri, cercat-am să-mi astup urechi¬ 
le. Şi văzul s-a întărîtat mai rău pe vastele în¬ 
tinderi. 

Cărările de înfiindare ale minţii mi-au des- 
tunecat-o şi mai nemilos. 

Nici fala., nici muierea şi nici sorbirile nu mi-au 
măturat drumul opreliştii şi-al asupririi-n 
duh. în clipele mele-i vraişte. Una de alta nu se 
mai leagă. Lanţul lor s-a rupt şi-n ureche-mi 
zbîmîie inelele destrămării. 

... în mina cui să-mi depun firea ? Şi cui să-i 
trec onoarea descurajului? 

Aş vrea să-mi fac din Idee im aşternut, 
să mă afimd în el, într-o abstractă strîn- 
soare să-mi curm îngăimările inimii. De 
ea m-am săturat. Şi mai mult încă, de 
obrazul ei, de suflet. 

Din simţăminte pleacă greaţa. în fundul ini¬ 
mii e doar puroi şi cuprins de duhori calde. 
Spre un duh clătit de zeama vieţii şi de drojdia 
simţirii, spre o marmură a cugetului, descleş- 
tat de suflet, să-mi întorc diferenţa mea. 

Nici o aluzie de emoţie să nu mai turbure 
căutătura judecăţii. Ai fost destul un tenor al 
aparenţelor. Caută acum în tine — fără melo¬ 
dii — asprimea separaţiei, ca un arici al spiri¬ 
tului. Priveşte întîmplările din alţii şi din tine 
ca ale nimănui, priveşte-le întocmai ca un Ne¬ 
curat scîrbit de răutate, ca un Necurat vacant. 
Şi de răceala obiectivă a duhului, Deveriirea 
speriată să-şi amine pe vecie mersul. 



De obicei, ne credem cu toţii în plină 
viaţă şi ne fălim cu străduinţe şi cu re¬ 
colta lor. în fapt, purtăm un sac gol în 
spate pe care-1 umplem din cînd în cînd 
cu firimituri de realitate. Omul e cerşetor de 
existenţă. Un salahor ridicol în irealitate, un 
cîipaci al firii. 

Iţi faci o încăpere în lume. Te crezi scăpat de 
ea. înjur nu mai zăreşti nimic. Şi cînd te soco¬ 
teşti mai singur, încăperea n-are coperiş. Spre 

cine să scuipi? Spre soare sau spre noapte? 
Deschizi miinile în spaţiu. Şi degetele se cle- 
iesc în vid. De fiinţă nu se lipesc, căci fiinţa 
arde. Realul ustură, realul doare. Un martiraj 
e respiraţia. Căci sufiul vieţii se cerne prin 
cuptorul groazei. 


Religia şi mai cu seamă slujitoarea ei, 
morala, au răpit eului — şi deci culturii 
— farmecul distincţiei: dispreţul. A pri¬ 
vi, adică, de sus, norodul uman ce te 
crede om. Nu există euri, ci numai soarta de 
neasemănător semenilor. Cultura — în formu¬ 
la supremă a intimităţii ei — e-o disciplină a 
dispreţului. Ceilalţi trebuiesc sprijiniţi, sfătu¬ 
iţi, nestingheriţi în viaţa lor mişunînd de aş¬ 
teptări. în nici un caz, treziţi. Ei nu vor şti nici- 
cînd ce scump se plăteşte menirea singulară. 
Lăsaţi omul să doarmă. Cum somn nu e decît 
în rai, fuga de sine e dulceaţa soartei. Insul 
străveziurlui însuşi are dreptul la orice. El îşi 
poate curma firul cînd vrea. Destinul e-o amî- 
nare continuă a sinuciderii. 

Veghindu-te viind, dezvăluieşti mîndriei tale 
soarta mîncînd merindele eului, soarta pe care 
eşti stăpîn înfrînt. 

Copil, n-ai avut stare. Bătut-ai elmpii. 
Te-ai vrut în afară, departe de casă, de¬ 
parte de-ai tăi. Clipeai zburdalnic spre 
marginea văzduhului şi rotui^eai cerul 
după măsura rivnirilor nostal^ce. 

Sărind din copilărie în iîlozofie, anii ţi-au 
mărit oroarea aşezării. Gînduiile au luat lu- 
mea-n cap. Nevoia de ducă a intrat în noţiuni. 

încăperea te apasă; tu nu respiri — filozof 
drumeţ şi uliţamic — decît la răspîntii. Afară, 
veşnic afară — în imivers nu-i nici un pat! 

Urîtul abstract scoţînd în vileag vidul de-a fi 
viu, pîndeşti prin străzi — ca ucigaş al clipelor 
— uitarea cugetului. 

N-ai zel să torci un fir de gînd, să-l înnădeşti 
la salba fragedei nădăjduiţi. în urmă putrezeş¬ 
te hoitul vieţii. Şi-acel care citeşte-n paşii t^, 
descoperă în ei pe asasin. 



A nu vedea în lucruri mai mult decît au 
ele. A le vedea ce sînt. A nu fi tu în ele. 
Obiectivitate e numele acestei pacoste — 
şi care-i pacostea cunoaşterii. 

Răul sufletului e un rău spiritual. E lucidi¬ 
tatea scoborită-n inimă. Nu poţi alege în nici 
un fel, căci aplecărilor tale li se opune văzul 
absolut al duhului. înclini într-o parte, el îţi 
dezvăluieşte lumea ca im spaţiu de echivalen¬ 
ţe. Totul e identic, noul e acelaşi. Ideea de re¬ 
versibil e im pumnal teoretic. 


îndreptar pătimaş 105 


Şi atunci lăsare Patima. Ea înfloreşte întin¬ 
derile secetei lăuntrice. Furia palpitîndă a ero¬ 
rii alege. Prin ca răsuflăm. Căci ea ne mîntu- 
ieşte de cel mal mare rău: de răul nepărtirurii. 

Clarvăzător nu poţ trai, nu poţi lua partea 
nimănui, nu poţi lua parte la nimic. Părtinind 
— creînd adică absotuturifalse — seva deveni¬ 
rii renaşte în vine. A fi cu împrejurările lumii 
este un act de subiectivitate, de ostilitate faţă 
de cundaştere. Obiectivitatea-i ucigaşa vieţii şi 
„viaţa" duhului. 


A ^ndi — adică a-ţi lua pietre de pe ini¬ 
mă. Fără răsuflătoarea cugetelor, min¬ 
tea şi simţirea s-ar înăbuşi. 

Dintr-o plinătate bolnavă se-nfiripă ex¬ 
presia. Eşti znîpădit pozitiv de lipsuri. Gîndul 
se naşte din ^âruinţa unui neajuns. 

N-ai nevoie de nimic — şi porţi cu tine suflet 
de cerşetor. Ceva s-a descumpănit în duh. Ca 
un arc de lucdifitate pe ruina unui sărut, întoc¬ 
mirile firii nu-şi află sprijin în uitarea ta. 
Toamnă a Facoii, apus iniţial. 

Singura latură a sufletului e razna. Un su¬ 
flet ce şi-a pierdut dimensiunile, ce şi-a zorit 
pieirea. Şi-im gfnditor al posibilităţii nesfirşite, 
un gţnditor al Imposibilităţii. 

în boală ne mărturisim jMln trup, Glă- 
suim fiziologic. Vocile lăuntrice nepu- 
tînd în^na tot răul de care dispunem, 
corpul îşi ia sarcina să ne comunice 
direct noianul de năpaste pentru care nume 
n-am găsit. Suferim în came dintr-o neputinţă 
de expresie. Avem prea mult venin, dar nu des¬ 
tul leac în vorbă. Boala e un rău neexprimat. 
Astfel încep ţesuturile să grăiască. Şi graiul 
lor, scurmînd duhul, devine materia lui. 



Din naştere pluteşte asupră-ţi bleste¬ 
mul dulce al existenţei private. Incapa¬ 
bil de finitate, veşnic în faţă cu tine şi 
cu nesfirşirea. Treburile altora neînţe- 
le^nd, nimeni nu te urneşte din egoismul re¬ 
spirării fără margini în încăperea ta. Ai visat 
totdeauna un cămin în care să pătrundă uni¬ 
versul, Sub pleoapele tale putrezesc semenele, 
ucise de viciul infinitului. Acesta-i răul simţu¬ 
rilor, El omoară dragostea, de la care se recla¬ 
mă ea înşelător. Doi ochi te privesc — tu ză¬ 
reşti mai departe; două braţe te stiîng — tu în¬ 
vălui spaţiul; un âmbet ţi se scurge-n trup — 
tu lîncezeşti spre aştri. 

Nimeni e umbra ce-o aruncă infinitul în ini¬ 
mă, El e temeiul ultim al existenţei private. Şi 
tot el e temeiul jocului în dragoste, al teatrului 
în pasiuni. Crezi că înşeli fete şi muritori — ni¬ 
mic nu sugerează un absolut muritor ca o 

tînără fată — şi te înşeli pe tine. A fi dezmetic 
— din infinit 


a îmi aduc aminte a fi fost cîndva copil. 
Atît. Să-mi reîntruchipez blîndeţea 
somnului vieţii, memoria nu mă ajută. 
Mai repede mă văd gemînd sub făiîmă- 
turile minţii, decît înaintea ei. Nimic nu supra¬ 
vieţuieşte vremii în care aşteptăm înţelesul... 

Fugind din copilărie, întîlnit-am frica de 
moarte. Astfel am început să ştiu. Şi acea frică 
s-a îndulcit în dorinţa de-a muri. Şi dorinţa s-a 
străvezit într-o spulberare de fericire crîncenă 
a cugetului fără rost. De-ai fi rămas neştiutor, 
n-ai fi pus cununa intelectului pe stîrvul verti¬ 
cal şi mîndria negativă nu te-ar fi dezbinat de 
firile copilăriei. Vremea n-ar fi zguduit rînduie- 
lile speranţei şi nici n-ar fi crescut parazitar pe 
seva ta. Dar ea ţi-a domolit mustul vieţuirii şi 
fierbîntarea caldă a lîncezit-o în cuprins de 
urît. O inimă abstractă — e taina plictiselii. O 
inimă prin care a curs timpul şi-n care mai să¬ 
lăşluiesc idei doar, pîndite de mucegai, atin- 
se-n răceala lor nepătată. 

Unde sînt mijirile vieţii, analfabet ed Binelui, 
atoateştiutor prin Rău ? 

... Şi mă întreb adesea: cum îndrăznit-am ca 
să fiu copil ? 

A fi singur pînă la păcat, a {««lungi se¬ 
paraţia pînă la vină, a nu cunoaşte fior 
divizibil de izolare. A fi categorial sin¬ 
gur. 

O putere ucigaşă, ponfitâ din spirit, te 
împinge spre maximum de ins din tine. Uni¬ 
versul devine el însuşi ins. Te ajunge. Sau l-ai 
ajuns... 

Acceptul de personal, carenetaiimiţează ca 
figuri umane, crescînd în unii {ână4a exclama¬ 
ţie cosmică, naşte neprielnicia^ fiie. Ins lipsit 
de cumpăt din exces de sine, arbore cu vîrful 
în cer, ce-şi uită rădăcinile.., -volumul cului 
constiînge infinitul, iar văzul atrăvăzător şi 
critic se-neacă în individul unanim. 

... îndrăgind ura împotrivă^mi, îmi şerpuiesc 
dulceaţa pacostei pe sub sfăiîmăturile timpu¬ 
lui. Nici o boare de realitate să-mimai atingă 
fruntea I Sufie-şi diavolul cuminţenia şi sufe¬ 
rinţa pe cutele ei, pătrundă-n creier respiraţia 
Răului, în speranţă întoarcă-se pe dos clipele, 
şi-nstăpînească-şi în ea desfnul aiurit. Smin¬ 
tirea nu mai plătească vamă minţii, ci năvă¬ 
lească neoprită peste întocmirea cugetului t 



Adîncimea unei filozofii o măsor după 
dorul de ducă pe care-1 e^^rimă, pe ca- 
re-1 Jiige. Sistemul de refiexli ce nu as¬ 
cunde neajunsul fiecărui loc îndestu¬ 
lează respiraţii mijlocii, nelinişti aşezate. Ur- 

mărit de altceva^ clădirea ^duiUor micşorea¬ 
ză pasiimea hoinărelii şi impune o surdină ob- 
seshinii spaţiului. A cugeta e orl^cum a sta. 
Nu în zadar se spunec stau aşa şi mă ^desc. 

Frica de a o lua-razna şi vraja sîngerîndă a 
lui aiurea trezeser răspuns de instincte medio¬ 
cre şi ne apărăm prin teoretice sălaşuri de ne- 
slîr^tul imediat al inimii. Ordinea-n ^nd e pie¬ 
dica acesteia. Ordinea în ^nd e moartea ini¬ 
mii. De-am slobozi-o, unde-am fi? Legea ei e 
rdcăieri, iar a sistemului — aici. 

Inelînd cugetele, primejdia dispare. Şi dis¬ 
pare şi volatilitatea eului. Ne solidificăm. Abu¬ 
rii pripiţi ai duhului se încheagă. Inspiraţia 
dezlînată ia contur — şi libertatea geme. Şi cît 
suspin al inimii în legarea pudurilor t Ele se 
încopciază pe cadavrul nesfirşirii. Să le lăsăm 
de capul lor, să nu le mai conchidem, s-o şter¬ 
gem în lumea fără încheiere? Ispita-i tot aşa 
de mare ca şi teama. 


Iată-mi sîngele, iată-mi cenuşa. Şi bîj- 
bîieda funebră a mlnţU. Universul a ră¬ 
mas — pat pentru z^ra duhului. 
Soarele s-a-mpotmoUt în propria-i lu¬ 
mină şi-n mlaştina cerească. 

Supravieţuitorilor li s-au oprit ochii. Pupile¬ 
le nu se mai măresc de mirare. Căci nimic nu 
mai miră în spaţiu. 

Să-mi vînture praful fiinţei, vînturi nu mai 

sînt. Adierile au îngheţat pe creiere muritoare. 
Şi inimile în înmărmurire şoptesc rîvnind spai¬ 
ma înflorită de a fi. Unde-s zilele ca să muzeze 
Eroarea? în lume nimic nu mai greşeşte, ni¬ 
mic nu mai este. Căci lumea s-a îmbălsămat 
în Adevăr. Universul s-a sfirşit — din a se şti 
— de anemie. Nici o picătură a sîngelui nu mai 
zvîcneşte înfiripare de fire. în sînge s-a lăsat 
Ştirea. 

...Scîrbit de deznodămîntul general, insul 
îşi ia pălăria, îmbarcîndu-şi cenuşa spre alt 
univers. 


Ca şi cum ne-am purta Eul în spate, se- 
toşi de despicarea de noi înşine, fugim 
identitatea ca o supremă povară. 

Aerul ce se cocleşte în plămîni e răsuflat 
de Dumnezeu şi pufăirea Lui străbate-n cuget 
otrăvindu-i miezul de-un infinit bolnav. Sub 
îndemnul divinei destrămări. Ideile lîncezesc 
în boare caldă şi leşioasă. Şi nici o lirică prostie 
nu-nvăluie murirea nemiloasă. 

Să nu blesteme conştiinţa Eul? Duhul să 
nu-şi sugrume temeiul ? Vederea să nu reteze 
speranţa ? 

Spiritul varsă ura împotriva celui ce îl poar¬ 
tă, otrăveşte insul ce a vrut să fie mai mult de- 
cît ins, prăfuieşte materia ce îl susţine. Eul e 
marea victimă, eul e deocheat 

Fără presimţirea dragostei şi-a morţii, 
insul s-ar plictisi din măruntaiele ma¬ 
terne şi-ar mozoli dezabuzat sfîrcuri fă¬ 
ră viitor. Dar el aşteaptă tainic cele 
două ispite, urzind din faşă fire-n ficţiuni. Dra¬ 
gostea se apropie, dragostea umple anii. Dar în 
infinitul ei schilod, spărturile slobod ochii spre 
Altceva. Curiozitatea dureroasă condensează 
timpul prin care ne tîiîm spre sfîrşire. Clipele 
se-ngroaşă: timpul dens al muririi... Şi cum 
prin luminişurile dragostei descoperim întu¬ 
nericul final, îndrăgirea ascunde un echivoc, 
ce preschimbă pasiunea în fioruri putrede. O 
veşnicie pe care se desfată viermii e echivocul 
îndrăgiriîor. 

Iubirea nu ne poate lecui de Altceva. Şi 
acest Altceva e patima fatală a omului. Dusă 
pînă la capăt, ea destăinuieşte pe funduri ceva 
cearjî, popas dezastruos al curiozităţii. Poate 
că n-am înclina toamnele inimii spre Ea, dacă 
n-ar fi un imediat capital, dacă n-am îndura 
untul de contingenţă. Căutînd veşnic Limita, 
exasperaţi de arbitrar. Moartea îşi merită ma¬ 
juscula prin setea de siguranţe. Căci ea-i fic¬ 
ţiunea căreia-i acordăm totul, banalitatea ire¬ 
parabilă a timpului. 

Pentru spirit, 'ea există tot aşa de puţin ca 
orice. Dar el o recunoaşte, constrîns de sînge, 
de vechi adevăruri, de tradiţiile inimii. El se 
pleacă. Eul i-o impune. Şi astfel îngăduie el fic¬ 
ţiunilor mai mult decît merită. Dacă totul o ce¬ 
re, de ce n-arJî ?, se întreabă el cu scîrbă scep¬ 
tică. De ce i-aş răpi omului o minciună supre- 

mă? E3 o vrea, s-o aibă. Neputincios să-şi 
scornească o eroare confortabilă, răpească-mi 
armele s-o apere. Moară pentru Moarte I 

Aşa judecă Spiritul — şi, despărţit de si¬ 
ne, se aşază în tăcere. 


Vina mea: am jefuit realul. Am muşcat 
toate merele nădejdii omului. Pieziş ză¬ 
resc spre soare... 

Ros de păcatul noutăţii, şi cerul l-aş 
fi-ntors pe dos. Oprindu-mi dinţil-n ascun¬ 
zişurile cărnii şi învîrtind idei în hore abstrac¬ 
te, tainele mureau în gură şi în creier. Unde-i 
sucul devenirii să împrospăteze pulsul duhu¬ 
lui şi-al sîngelul? în urmă doar stropi de¬ 
funcţi, însămînţîndu-mi trecutul ca o lactee 
cale a nerostului. Respiraţia-i dezmăţ. Şi caut 
trupuri nepătate să-mi cheltuiesc rămăşiţe de 
călduri şi cugete neatinse să-mi risipesc obo¬ 
seli aprinse. 

Nimicului ce-mbată absenţa universului, 
să-i adaug cutremurul sonor al sufletului, să-i 
spintec liniştea cu un ^ârtej de glas, să-mi las 
pacostea muzicii pe-ntinderi! Să fiu sufletul 
golului şi inima nimicului t 

Vei reuşi a-năbuşi menirea negativă de 
care eşti muncit? Nicicînd. 

Vei însănătoşi răul ce-ţi mîncă mersul 
respiraţiei? Deloc. 

Mai ridica-vei amarul din simţuri la esenţă 
de întrebări ? Totdeauna. 

Nu vrei să-ţi storci formula de ireparabile în 
dulciu de credinţe? Nicidecum. 

în sîngele tau o drojdie de Niciodată se 
desfată, in sîngele tău se dezalcătuieşte timpul 
— şi-un acaftist pe dos te salvează din înecul 
mintuirii. Şi Diavolul se furişează prin ochiul 
lui Dumnezeu şi tu-i urmezi umbra şi urma... 



PaiiB. 1941-1944 . 
Hotd Racine 
rue Racine 



Paginile 115-120 conţin facsimile 
ale unor file din prima verslime a 
manuscrisului. 

